text:
 |
 52012PC0238
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le ríomhaitheantas agus seirbhísí iontaoibhe le haghaidh ríomh-idirbheart sa mhargadh inmheánach /* COM/2012/0238 final - 2012/0146 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Mínítear creat dlí
 molta sa mheabhrán seo atá deartha chun iontaoibh as ríomh‐idirbhearta a
 fheabhsú sa mhargadh inmheánach.
 Tá forbairt eacnamaíoch
 ag brath go mór ar iontaoibh a chothú as an timpeallacht ar líne. I ngeall ar
 easpa iontaoibhe bíonn drogall ar thomhaltóirí, gnólachtaí agus riaracháin
 idirbhearta a dhéanamh go leictreonach agus seirbhísí nua a úsáid.
 Sa Chlár Oibre Digiteach don Eoraip[1]
 aithnítear na bacainní reatha roimh fhorbairt dhigiteach san Eoraip agus moltar
 reachtaíocht maidir le ríomhshínithe (Príomhghníomhaíocht 3) agus aithint
 fhrithpháirteach an ríomhaitheantais agus an ríomh‐fhíordheimhnithe
 (Príomhghníomhaíocht 16), lena mbunaítear creat soiléir dlí chun deireadh a
 chur le hilroinnt agus easpa idir‐inoibritheachta, saoránacht dhigiteach
 a fheabhsú agus cibearchoireacht a chosc. Sa Ghníomh um an Margadh Aonair[2] chun an
 ríomh‐mhargadh aonair a bhaint amach, is príomhghníomhaíocht í freisin
 reachtaíocht le haithint fhrithpháirteach an ríomhaitheantais agus an ríomh‐fhíordheimhnithe
 a áirithiú ar fud an AE agus athbhreithniú a dhéanamh ar an Treoir um
 Ríomhshínithe. Sa Treochlár um Chobhsaíocht agus Fás[3], leagtar
 béim ar an ról tábhachtach a bhéas ag an gcreat coiteann dlí amach anseo maidir
 le ríomh‐aitheantas agus ríomh‐fhíordheimhniú a aithint agus a
 glacadh go frithpháirteach thar theorainneacha le haghaidh fhorbairt an
 gheilleagair dhigitigh.
 Tá sé mar aidhm ag an
 gcreat dlí atá beartaithe, atá comhdhéanta de 'Rialachán ó Pharlaimint na
 hEorpa agus ón gComhairle maidir le ríomhaitheantas agus seirbhísí iontaoibhe
 le haghaidh ríomh‐idirbheart sa mhargadh inmheánach', ríomh‐idirbhearta
 slána rianúla a chumasú idir gnólachtaí, saoránaigh agus údaráis phoiblí, rud a
 mhéadóidh éifeachtacht na seirbhísí príobháideacha agus poiblí ar líne, an
 ríomhghnó agus na ríomhthráchtála san AE.
 Go bunúsach, ní
 chumhdaítear ach ríomhshínithe amháin i reachtaíocht an AE atá ann cheana féin,
 eadhon Treoir 1999/93/CE maidir le 'creat Comhphobail le haghaidh ríomhshínithe'[4]. Níl aon
 chreat cuimsitheach trasteorann agus trasearnála ann ón AE le haghaidh ríomh‐idirbheart
 slán, iontaofa agus éasca le húsáid a chuimsíonn ríomh‐fhíordheimhniú ar
 aitheantas agus ríomhshínithe.
 Is é an aidhm atá ann
 an reachtaíocht atá ann cheana féin a fheabhsú agus a leathnú le go gcumhdófaí
 scéimeanna ríomhaitheantais ar tugadh fógra ina leith agus seirbhísí
 riachtanacha eile a bhaineann le ríomhsheirbhísí iontaoibhe a aithint agus
 glacadh leo go frithpháirteach ar leibhéal an AE.
 2. TORTHAÍ AN CHOMHAIRLIÚCHÁIN LE PÁIRTITHE
 LEASMHARA AGUS NA MEASÚNUITHE TIONCHAIR
 Tá an tionscnamh seo
 ann mar thoradh ar chomhairliúcháin fhorleathana le páirtithe leasmhara maidir
 le hathbhreithniú ar an gcreat dlí reatha i ndáil le ríomhshínithe, comhairliúcháin
 inar bhailigh an Coimisiún aiseolas ó Bhallstáit, ó Pharlaimint na hEorpa agus
 ó pháirtithe leasmhara eile[5].
 Chomh maith le comhairliúchán poiblí ar líne, eagraíodh 'Painéal Tástála FBM'
 chun dearcadh agus riachtanais ar leith na FBManna a aithint agus eagraíodh
 comhairliúcháin spriocdhírithe eile le páirtithe leasmhara[6],[7].
 Sheol an Coimisiún roinnt staidéar freisin maidir le ríomhaitheantas, ríomh‐fhíordheimhniú
 agus ríomhshínithe (eIAS) agus seirbhísí iontaoibhe gaolmhara eile.
 Bhí sé soiléir sna
 comhairliúchán gur chomhaontaigh formhór mór na bpáirtithe leasmhara go raibh
 gá le hathbhreithniú a dhéanamh ar an gcreat reatha chun na bearnaí a bhí
 fágtha ag an Treoir maidir le ríomhshínithe a líonadh. Measadh go gcuirfeadh sé
 seo freagairt níos fearr ar fáil do na dúshláin atá ann mar thoradh ar
 fhorbairt thapa na dteicneolaíochtaí nua (go háirithe rochtain mhóibíleach agus
 ar líne) agus ar mhéadú ar an domhandú, agus neodracht teicneolaíochta an
 chreata dlí a choinneáil ag an am céanna.
 I gcomhréir lena
 bheartas 'Rialáil Níos Fearr', rinne an Coimisiún measúnú tionchair ar na
 roghanna beartais. Rinneadh measúnú ar thrí shraith de roghanna beartais: ag
 plé le (1) raon feidhme an chreata nua, (2) an ionstraim dlí agus (3) an méid
 maoirseachta a bheadh de dhíth[8]
 faoi seach. Ba é an rogha beartais dá dtugtar tosaíocht i ndeireadh na dála
 deimhneacht dhlíthiúil a fheabhsú, comhordú na maoirseachta náisiúnta a mhéadú,
 a áirithiú go ndéanfaí scéimeanna ríomhaitheantais a aithint agus go nglacfaí
 leo go frithpháirteach agus seirbhísí iontaoibhe riachtanacha gaolmhara a
 chuimsiú. Bhí sé mar chonclúid sa mheasúnú tionchair go mbeadh feabhsuithe
 suntasacha ar dheimhneacht dhlíthiúil, ar shlándáil agus ar iontaoibh i ndáil
 le ríomh‐idirbhearta trasteorann dá ndéanfaí amhlaidh, agus nach mbeadh
 an margadh chomh hilroinnte dá bharr.
 3. EILIMINTÍ DLÍ AN TOGRA
 3.1 Bunús dlí
 Tá an togra bunaithe ar Airteagal 114 den
 CFAE, a bhaineann le rialacha a ghlacadh chun bacainní reatha roimh fheidhmiú
 an mhargaidh inmheánaigh a bhaint. Beidh saoránaigh, gnólachtaí agus riaracháin
 in ann leas a bhaint as ríomhaitheantas, ríomh‐fhíordheimhniú,
 ríomhshínithe agus seirbhísí iontaoibhe eile a aithint agus glacadh leo go
 frithpháirteach thar theorainneacha nuair atá gá leo chun nósanna imeachta
 leictreonacha nó ríomh‐idirbhearta a rochtain agus a chur i gcrích.
 Measadh gurb é
 Rialachán an ionstraim dlí is iomchuí. Mar gheall ar infheidhmeacht dhíreach
 Rialacháin i gcomhréir le hAirteagal 288 den CFAE, laghdófar ilroinnt dlí
 agus tiocfaidh feabhas ar dheimhneacht dhlíthiúil trí shraith comhchuibhithe
 rialacha lárnacha a thabhairt isteach a rannchuideoidh le feidhmiú an mhargaidh
 inmheánaigh.
 3.2 Coimhdeacht agus comhréireacht
 Le go mbeidh údar le
 gníomhaíocht ón AE, ní mór prionsabal na coimhdeachta a urramú:
 a) Gné
 thrasnáisiúnta na faidhbe (tástáil riachtanais)
 Tá gníomhaíocht ón AE de dhíth i ngeall ar
 ghné thrasnáisiúnta a bheith i gceist le eIAS. Ní
 bheadh gníomhaíocht inmheánach (i.e. náisiúnta) amháin leordhóthanach chun na
 cuspóirí a chomhlíonadh ná na spriocanna a leagtar síos sa Straitéis Eoraip
 2020[9]
 a bhaint amach. Ina choinne sin, léiríonn taithí
 roimhe seo gur chruthaigh bearta náisiúnta bacainní de facto
 roimh idir‐inoibritheacht ríomhshínithe, agus go bhfuil an tionchar céanna
 á n‐imirt acu faoi láthair maidir le ríomhaitheantas, ríomh‐fhíordheimhniú
 agus seirbhísí iontaoibhe gaolmhara. Is gá don
 AE, dá bhrí sin, creat cumasúcháin a chruthú chun dul i ngleic le hidir‐inoibritheacht
 trasteorann agus chun comhordú na scéimeanna maoirseachta náisiúnta a fheabhsú. Ní féidir dul i ngleic le ríomhaitheantas sa
 Rialachán molta sa bhealach ginearálta céanna leis na ríomhsheirbhísí
 iontaoibhe eile, áfach, mar gheall gur sainchumas náisiúnta é modhanna
 aitheantais a eisiúint. Dá bhrí sin, dírítear go docht ar na gnéithe
 trasteorann a bhaineann le ríomhaitheantas sa togra seo.
 Cruthóidh an Rialachán molta cothrom
 iomaíochta do ghnólachtaí a sholáthraíonn seirbhísí iontaoibhe sna cásanna go
 mbíonn neamhchinnteacht dlí agus ualach breise ann go minic de thoradh na
 ndifríochtaí sa reachtaíocht náisiúnta faoi láthair. Méadóidh oibleagáidí
 soiléire ar Bhallstáit maidir le glacadh le seirbhísí iontaoibhe cáilithe an
 deimhneacht dhlíthiúil go suntasach, rud a thabharfaidh spreagadh breise do ghnólachtaí
 dul thar lear. Mar shampla, beidh cuideachta in ann páirt a ghlacadh go
 leictreonach i nglao poiblí ar thairiscintí arna sheoladh ag lucht riaracháin i
 mBallstát eile gan bac a chur ar a ríomhshíniú mar thoradh ar cheanglais
 náisiúnta ar leith ná ar fhadhbanna ó thaobh idir‐inoibritheachta de. Ar
 an gcaoi chéanna, beidh deis ag cuideachta ríomhshíniú a chur le conarthaí le
 contrapháirt atá bunaithe i mBallstát eile gan imní a bheith uirthi go mbeidh
 ceanglais dhifriúla dlí ann i leith seirbhísí iontaoibhe amhail ríomhshéalaí,
 ríomhdhoiciméid nó stampaí ama. Déanfar fógra mainneachtana a sheachadadh ó
 Bhallstát amháin go ceann eile le cinnteacht ó thaobh a bhailíochta dlí de sa
 dá Bhallstát. Ar deireadh, beidh níos mó iontaoibhe as tráchtáil ar líne nuair
 a bheidh modhanna ag siopadóirí le fíorú go bhfuil siad dáiríre tar éis
 rochtain a fháil ar shuíomh Gréasáin an díoltóra a theastaigh uathu seachas
 suíomh Gréasáin a d'fhéadfadh a bheith bréagach.
 Déanfar éascú ar go leor seirbhísí a sholáthar
 thar theorainneacha sa mhargadh inmheánach le modhanna ríomhaitheantais a
 aithnítear go frithpháirteach agus le ríomhshínithe a nglactar leo go
 forleathan agus cuirfidh siad ar chumas gnólachtaí dul thar theorainneacha gan
 bhacainní a bheith rompu agus iad ag dul i mbun idirghníomhaíochtaí le húdaráis
 phoiblí. Sa chleachtas, fágfaidh sé seo go mbeidh feabhsuithe suntasacha ann ó
 thaobh éifeachtúlachta de le haghaidh gnólachtaí agus saoránaigh araon agus iad
 ag cloí le foirmiúlachtaí riaracháin. Mar shampla, tabharfar deis do mhac léinn
 clárú go leictreonach in ollscoil thar lear, beidh saoránach in ann dearbhú
 cánach a sheoladh isteach ar líne i mBallstát eile nó beidh othar in ann
 rochtain a fháil ar a chuid sonraí sláinte ar líne. Mura mbeidh modhanna ríomhaitheantais
 den sórt sin a aithnítear go frithpháirteach, ní bheidh dochtúir in ann
 rochtain a fháil ar shonraí liachta an othair atá de dhíth chun cóir leighis a
 chur air agus beidh gá na tástálacha saotharlainne atá déanta ag an othar
 cheana féin a dhéanamh arís.
 b) Breisluach
 (tástáil éifeachtachta)
 Níl na cuspóirí a
 léirítear thuas á mbaint amach faoi láthair trí chomhordú deonach i measc na
 mBallstát, agus níl dóchúlacht réasúnta ann ach oiread go dtarlóidh sé sin
 amach anseo. Mar thoradh ar an méid sin tá
 dúbailt iarrachtaí, tá caighdeáin dhifriúla á socrú, tá gnéithe trasnáisiúnta
 ar na hiarmhairtí a eascraíonn as TFC, agus tá córas riaracháin casta ann chun
 comhordú den sórt sin a bhunú ina bhfuil comhaontuithe déthaobhacha agus
 iltaobhacha.
 Lena chois sin, tá
 comhordú thar Ballstáit an AE riachtanach chun fadhbanna a shárú ar nós (a)
 easpa deimhneachta dlíthiúla de thoradh forálacha náisiúnta ilchineálacha a
 eascraíonn as léamha éagsúla ar an Treoir maidir le ríomhshínithe agus (b)
 easpa idir‐inoibritheachta na gcóras ríomhshínithe a bunaíodh ar an
 leibhéal náisiúnta ós rud é nach gcuirtear caighdeáin theicniúla i bhfeidhm ar
 an mbealach céanna. Tá sé níos éifeachtaí an comhordú seo a dhéanamh ar
 leibhéal an AE.
 3.3 Míniú mionsonraithe ar an togra
 3.3.1 CAIBIDIL I – FORÁLACHA
 GINEARÁLTA
 Tugtar sainmhíniú ar ábhar an Rialacháin in Airteagal 1.
 Tugtar sainmhíniú ar raon feidhme ábhartha an
 Rialacháin in Airteagal 2.
 In Airteagal 3 tá sainmhínithe ar
 théarmaí atá in úsáid sa Rialachán. Cé go dtugtar ar aghaidh sainmhínithe
 áirithe ón Treoir 1999/93/CE, déantar soiléiriú ar chinn eile, cuirtear
 gnéithe breise comhlántacha leo, nó tugtar isteach den chéad uair iad.
 In Airteagal 4, cinntítear prionsabail an
 mhargaidh inmheánaigh i ndáil leis na críocha ina gcuirfear an Rialachán i
 bhfeidhm. Luaitear go sainráite nach gcuirfear srianta ar bith ar shaoirse
 seirbhísí a sholáthar ná ar shaorchúrsaíocht táirgí.
 3.3.2 CAIBIDIL II –
 RÍOMHAITHEANTAS
 Déantar foráil in Airteagal 5 maidir leis
 na modhanna ríomhaitheantais a thagann faoi scéim a dtabharfar fógra don
 Choimisiún ina leith a aithint agus glacadh leo go frithpháirteach faoi na
 coinníollacha a leagtar síos sa Rialachán. Tá córas ríomhaitheantais de chineál
 éigean tugtha isteach ag formhór na mBallstát san AE. Tá go leor difríochtaí
 eatarthu áfach. Cruthaítear bacainní ós rud é nach bhfuil comhbhonn dlíthiúil
 ann a cheanglaíonn ar gach Ballstát modhanna ríomhaitheantais a eisíodh i
 mBallstáit eile a aithint agus glacadh leo chun rochtain a fháil ar sheirbhísí ar
 líne, chomh maith le hidir‐inoibritheacht trasteorann neamhleor ar
 ríomhaitheantas náisiúnta, bacainní a chuireann cosc ar shaoránaigh agus ar
 ghnólachtaí leas iomlán a bhaint as an margadh digiteach aonair. Bainfear na
 bacainní dlíthiúla seo dá ndéanfaí aon mhodh ríomhaitheantas a thagann faoi
 scéim a dtabharfar fógra ina leith faoin Rialachán seo a aithint agus dá
 nglacfaí leis go frithpháirteach.
 Ní chuirfidh an Rialachán de cheangal ar
 Bhallstáit scéimeanna ríomhaitheantais a thabhairt isteach ná fógra a thabhairt
 ina leith, ach go ndéanfaí ríomhaitheantais ar tugadh fógra ina leith a aithint
 agus glacadh leo le haghaidh na seirbhísí ar líne sin lena bhfuil
 ríomhaitheantas de dhíth chun rochtain a fháil orthu ar an leibhéal náisiúnta.
 D'fhéadfadh sé go spreagfadh an méadú féideartha sna barainneachtaí scála a
 chruthaítear trí úsáid thrasteorann na modhanna ríomhaitheantais a dtugtar
 fógra ina leith agus na gcóras fíordheimhnithe Ballstáit chun fógra a thabhairt
 i leith a scéimeanna ríomhaitheantais. In Airteagal 6, leagtar amach na
 cúig choinníoll maidir le fógra a thabhairt i leith scéimeanna
 ríomhaitheantais:
 Féadann Ballstáit fógra a thabhairt maidir
 leis na scéimeanna ríomhaitheantais a nglacann siad leo faoina dlínse sna
 cásanna go bhfuil ríomhaitheantas ag teastáil le haghaidh seirbhísí poiblí. Tá
 ceanglas breise ann nach mór don Bhallstát atá ag tabhairt fógra i leith scéime
 na modhanna ríomhaitheantais faoi seach a eisiúint, nó go n‐eiseofaí ar a
 shon iad nó faoina fhreagracht, ar a laghad.
 Ní mór do na Ballstáit nasc gan débhrí a
 áirithiú idir na sonraí ríomhaitheantais agus an duine lena mbaineann. Ní
 fhágann an oibleagáid seo nach féidir le duine níos mó ná modh ríomhaitheantais
 amháin a bheidh aige, ach ní mór go mbeadh nasc acu ar fad leis an duine
 céanna.
 Bíonn iontaofacht ríomhaitheantais ag brath ar
 mhodhanna fíordheimhnithe a bheith ar fáil (i.e. an fhéidearthacht bailíocht na
 sonraí ríomhaitheantais a sheiceáil). Ceanglaítear ar na Ballstáit atá ag
 tabhairt fógra fíordheimhniú ar líne saor in aisce a sholáthar i ndáil le tríú
 páirtithe sa Rialachán seo. Ní mór go mbeadh an fhéidearthacht fíordheimhnithe
 ar fáil ar bhonn leanúnach. Ní féidir sonraíochtaí teicniúla ar leith, amhail
 crua‐earraí nó bogearraí, a bhrú ar na páirtithe a bheadh ag úsáid an
 fhíordheimhnithe seo. Ní bhaineann an fhoráil seo le haon cheanglas i ndáil le
 húsáideoirí (sealbhóirí) an ríomhaitheantais atá riachtanach ó thaobh na
 teicneolaíochta de chun na modhanna ríomhaitheantais a úsáid, ar nós léitheoirí
 cártaí.
 Ní mór do na Ballstáit freagracht a ghlacadh
 nach bhfuil débhríocht i gceist leis an nasc (i.e. nach bhfuil na sonraí
 aitheantais a luaitear leis an duine sin nasctha le haon duine eile) agus
 freagracht a ghlacadh as an bhféidearthacht fiordheimhnithe (i.e. an fhéidearthacht
 bailíocht na sonraí ríomhaitheantas a sheiceáil). Ní thagann gnéithe eile den
 phróiseas aitheantais ná aon idirbheart lena bhfuil aitheantas de dhíth ina
 leith faoi fhreagracht na mBallstát.
 Tá rialacha in Airteagal 7 maidir le
 fógra a thabhairt don Choimisiún i leith scéimeanna ríomhaitheantais.
 Tá sé mar aidhm le hAirteagal 8 idir‐inoibritheacht
 theicniúil na scéimeanna aitheantais ar tugadh fógra ina leith a áirithiú le
 cur chuige comhordaithe, lena n‐áirítear gníomhartha tarmligthe.
 3.3.3 CAIBIDIL III – SEIRBHÍSÍ
 IONTAOIBHE
 3.3.3.1 Roinn 1 – Forálacha ginearálta
 In Airteagal 9 leagtar amach na
 prionsabail a bhaineann le dliteanas soláthraithe seirbhísí iontaoibhe
 neamhcháilithe agus cáilithe araon. Tógtar ar Airteagal 6 den Treoir 1999/93/CE
 ann agus sínítear an teidlíocht go cúiteamh le go gcumhdófar damáiste arna
 chruthú ag aon soláthraí seirbhísí iontaoibhe faillíoch as teip maidir le dea‐chleachtas
 slándála a chomhlíonadh, teip a mbíonn sárú slándála ann dá bharr a imríonn
 tionchar suntasach ar an tseirbhís.
 Déantar cur síos in Airteagal 10 ar an
 meicníocht maidir le seirbhísí iontaoibhe cáilithe, á gcur ar fáil ag soláthraí
 atá bunaithe i dtríú tír, a aithint agus glacadh leo. Tógtar ar Airteagal 7
 den Treoir 1999/93/CE ann ach ní choinnítear ach an t‐aon rogha
 amháin a bhí indéanta go praiticiúil, sé sin aithint den sórt sin a cheadú faoi
 chomhaontú idirnáisiúnta idir an tAontas Eorpach agus tríú tíortha nó
 eagraíochtaí idirnáisiúnta.
 Leagtar amach na prionsabail maidir le cosaint
 agus íoslaghdú sonraí in Airteagal 11. Tógtar ar Airteagal 8 den Treoir 1999/93/CE
 ann.
 Fágtar go mbeidh rochtain ag daoine faoi
 mhíchumas ar sheirbhísí iontaoibhe in Airteagal 12.
 3.3.3.2 Roinn 2 – Maoirseacht
 In Airteagal 13, ceanglaítear ar
 Bhallstáit comhlachtaí maoirseachta a bhunú, bunaithe ar Airteagal 3(3)
 den Treoir 1999/93/CE, agus déantar soiléiriú agus leathnú ar an gcúram
 atá orthu i ndáil le soláthraithe seirbhísí iontaoibhe agus soláthraithe
 seirbhísí iontaoibhe cáilithe araon.
 In Airteagal 14, tugtar isteach
 meicníocht shainráite cúnaimh fhrithpháirtigh idir comhlachtaí maoirseachta sna
 Ballstáit chun maoirseacht trasteorann na soláthraithe seirbhísí iontaoibhe a
 éascú. Tugtar isteach rialacha maidir le comh‐oibríochtaí agus ceart na n‐údarás
 maoirseachta a bheith rannpháirteach in oibríochtaí den sórt sin.
 Tugtar oibleagáid isteach in Airteagal 15
 do sholáthraithe seirbhísí iontaoibhe cáilithe agus neamhcháilithe araon chun
 bearta oiriúnacha teicniúla agus eagraíochtúla a chur chun feidhme ar mhaithe
 le slándáil a ngníomhaíochtaí. Lena chois sin, ní mór na comhlachtaí
 maoirseachta inniúla agus údaráis ábhartha eile a chur ar an eolas maidir le
 haon sárú slándála. Más iomchuí, cuirfidh siadsan comhlachtaí maoirseachta na
 mBallstát eile ar an eolas faoi ina dhiaidh sin agus cuirfidh siad an pobal i
 gcoitinne ar an eolas freisin, go díreach nó tríd an soláthraí seirbhísí
 iontaoibhe lena mbaineann.
 Leagtar amach na coinníollacha maidir le
 maoirseacht a dhéanamh ar sholáthraithe seirbhísí iontaoibhe cáilithe agus ar
 na seirbhísí iontaoibhe cáilithe a sholáthraíonn siad in Airteagal 16.
 Leagtar síos dualgas ann go ndéanfadh comhlacht aitheanta neamhspleách
 iniúchadh ar na soláthraithe seirbhísí iontaoibhe cáilithe ar bhonn bliantúil
 le dearbhú a thabhairt don chomhlacht maoirseachta go bhfuil na hoibleagáidí a
 leagtar síos sa Rialachán á gcomhlíonadh acu. Ina theannta sin, tugtar ceart
 don chomhlacht maoirseachta iniúchtaí ar an láthair a dhéanamh ar na
 soláthraithe seirbhísí iontaoibhe tráth ar bith in Airteagal 16(2). Tugtar
 de chumhacht freisin don chomhlacht maoirseachta treoracha ceangailteacha a
 eisiúint do na soláthraithe seirbhísí iontaoibhe cáilithe aon teip i ndáil le
 hoibleagáid a chomhlíonadh, a thagann chun solais de thoradh iniúchta slándála,
 a réiteach ar bhealach comhréireach.
 Baineann Airteagal 17 leis an
 ngníomhaíocht a dhéanfaidh comhlacht maoirseachta ar iarratas ó sholáthraí
 seirbhísí iontaoibhe ar mian leis seirbhís iontaoibhe cáilithe a thionscnamh.
 Déantar foráil in Airteagal 18 maidir le
 liostaí iontaofa[10]
 a bhunú ina mbeidh faisnéis maidir le soláthraithe seirbhísí iontaoibhe
 cáilithe atá faoi réir maoirseachta agus faoi na seirbhísí cáilithe a chuireann
 siad ar fáil. Ní mór an fhaisnéis seo a chur ar fáil go poiblí ag baint úsáide
 as teimpléad coiteann ar mhaithe le húsáid uathoibrithe na faisnéise a éascú
 agus leibhéal oiriúnach sonraí a áirithiú.
 Leagtar amach na ceanglais nach mór do na
 soláthraithe seirbhísí iontaoibhe cáilithe a chomhlíonadh le go dtabharfar an t‐aitheantas
 sin dóibh in Airteagal 19. Tarraingítear ar Iarscríbhinn II den Treoir 1999/93/CE
 ann.
 3.3.3.3 Roinn 3 – Ríomhshíniú
 Cumhdaítear rialacha a bhaineann le héifeacht
 dhlíthiúil ríomhshínithe daoine nádúrtha in Airteagal 20. Déantar
 soiléiriú agus fairsingiú ann ar Airteagal 5 den Treoir 1999/93/CE
 lena dtugtar isteach oibleagáid shainráite chun an éifeacht dhlíthiúil chéanna
 atá ag sínithe lámhscríofa a bhronnadh ar ríomhshínithe cáilithe. Ina theannta
 sin, ní mór do Bhallstáit glacadh trasteorann na ríomhshínithe cáilithe a
 áirithiú, i gcomhthéacs soláthair seirbhísí poiblí, agus ní fhéadfaidh siad aon
 cheanglas breise a thabhairt isteach a d'fhéadfadh bacainní roimh úsáid na
 sínithe sin a bheith ann dá bharr.
 Leagtar amach na ceanglais le haghaidh
 deimhnithe um shínithe cáilithe in Airteagal 21. Déantar soiléiriú ann ar Iarscríbhinn I
 den Treoir 1999/93/CE agus baintear amach forálacha nach bhfuil ag obair
 sa chleachtas (m.sh. srianta maidir le luach an idirbhirt).
 Leagtar amach na ceanglais le haghaidh
 gléasanna um chruthú ríomhshínithe cáilithe in Airteagal 22. Déantar
 soiléiriú ann ar na ceanglais maidir le gléasanna slána um chruthú sínithe a
 leagtar síos in Airteagal 3(5) den Treoir 1999/93/CE, nach mór
 glacadh leo anois mar ghléasanna um chruthú sínithe cáilithe faoin Rialachán
 seo. Léirítear go soiléir ann freisin go bhféadfadh raon feidhme ghléas um
 chruthú sínithe a bheith i bhfad níos leithne ná rud ina bhfuil sonraí um
 chruthú sínithe amháin. Féadfaidh an Coimisiún liosta d'uimhreacha tagartha na
 gcaighdeán um cheanglais shlándála ar ghléasanna a bhunú freisin.
 Ag tógáil ar Airteagal 3(4) den Treoir 1999/93/CE,
 tugtar isteach coincheap dheimhniúchán na ngléasanna ríomhshínithe cáilithe in Airteagal 23
 le fáil amach an bhfuil siad ag cloí leis na ceanglais shlándála a leagtar síos
 in Iarscríbhinn II nó nach bhfuil. Ní mór do gach Ballstáit a aithint go
 bhfuil na gléasanna seo ag comhlíonadh na gceanglas sa chás gurb é comhlacht
 deimhniúcháin atá ainmnithe ag Ballstát a thugann faoin nós imeachta
 deimhniúcháin. Foilseoidh an Coimisiún liosta dearfach de na gléasanna
 deimhnithe sin i gcomhréir le hAirteagal 24. Féadfaidh an Coimisiún liosta
 a bhunú freisin d'uimhreacha tagartha na gcaighdeán um mheasúnú slándála ar
 tháirgí theicneolaíocht na faisnéis dá dtagraítear in Airteagal 23(1).
 Baineann Airteagal 24 le liosta de
 ghléasanna um chruthú ríomhshínithe cáilithe a fhoilseoidh an Coimisiún tar éis
 fógra um chomhlíonadh a fháil ó na Ballstáit.
 In Airteagal 25, tógtar ar na moltaí in Iarscríbhinn IV
 de Treoir 1999/93/CE chun ceanglais cheangailteacha a leagan síos maidir
 le bailíochtú ar ríomhshínithe cáilithe agus é mar aidhm leis deimhneacht
 dhlíthiúil an bhailíochtaithe sin a mhéadú.
 Leagtar amach na coinníollacha a bhaineann le
 seirbhísí bailíochtaithe cáilithe in Airteagal 26.
 Leagtar amach na coinníollacha maidir le
 caomhnú fadtéarmach na ríomhshínithe cáilithe in Airteagal 27. Is féidir
 an méid seo a dhéanamh trí úsáid a bhaint as nósanna imeachta agus as
 teicneolaíochtaí ar féidir leo iontaofacht na sonraí bailíochtaithe
 ríomhshínithe cáilithe a shíneadh amach tar éis an tréimhse lena mbaineann
 bailíocht theicniúil leo i gcás ina bhféadfadh sé go mbeidh sé éasca do
 chibearchoirpigh iad a bhrionnú.
 3.3.3.4 Roinn 4 – Ríomhshéalaí
 Baineann Airteagal 28 le héifeacht
 dhlíthiúil ríomhshéalaí daoine dlítheanacha. Bronntar toimhde dhlíthiúil ar
 leith ar ríomhshéala cáilithe a thugann ráthaíocht maidir le foinse agus sláine
 na ríomhdhoiciméad lena bhfuil sé nasctha.
 Leagtar amach na ceanglais do dheimhnithe
 cáilithe le haghaidh ríomhshéalaí in Airteagal 29.
 Leagtar amach na ceanglais le haghaidh liosta
 de ghléasanna um chruthú ríomhshéalaí cáilithe in Airteagal 30, agus
 ceanglais maidir leis an liosta sin a dheimhniú agus a fhoilsiú.
 Leagtar amach na coinníollacha maidir le
 bailíochtú agus caomhnú ríomhshéalaí cáilithe in Airteagal 31.
 3.3.3.5 Roinn 5 – Ríomhstampa ama
 Baineann Airteagal 32 le héifeacht
 dhlíthiúil ríomhstampaí ama. Bronntar toimhde dhlíthiúil ar leith ar
 ríomhstampaí ama cáilithe maidir le cinnteacht an ama.
 Leagtar amach na ceanglais le haghaidh
 ríomhstampaí ama cáilithe in Airteagal 33.
 3.3.3.6 Roinn 6 – Ríomhdhoiciméid
 Baineann Airteagal 34 le héifeachtaí
 dlíthiúla agus leis na coinníollacha um ghlacadh le ríomhdhoiciméid. Tá toimhde
 dhlíthiúil ar leith ann maidir le barántúlacht agus sláine aon ríomhdhoiciméad
 a shínítear le ríomhshíniú cáilithe nó a bhfuil ríomhshéala cáilithe air.
 Maidir leis na ríomhdhoiciméid a ghlacfar leo, glacfar ar a laghad le
 ríomhdhoiciméid arna n‐eisiúint ag na daoine atá inniúil chun na
 doiciméid ábhartha a eisiúint agus a mheastar a bheith ina dhoiciméid bhunaidh
 nó ina gcóipeanna deimhnithe i gcomhréir leis an dlí náisiúnta sa Bhallstát
 tionscnaimh nuair a bheidh doiciméad bunaidh nó cóip dheimhnithe de dhíth ar
 mhaithe le seirbhís phoiblí a sholáthar, glacfar leo i mBallstáit eile gan aon
 cheanglas breise a bheith ann.
 3.3.3.7 Roinn 7 – Ríomhsheirbhísí
 seachadta
 Baineann Airteagal 35 le éifeacht
 dhlíthiúil na sonraí a sheoltar nó a fhaightear ag baint úsáide as ríomhsheirbhís
 seachadta. Ráthaítear toimhde dhlíthiúil ar leith a bhaineann le sláine na
 sonraí a sheoltar nó a fhaightear agus cruinneas an ama a seoladh nó a fuarthas
 na sonraí le haghaidh ríomhsheirbhísí seachadta cáilithe. Déantar aithint
 fhrithpháirteach na ríomsheirbhísí seachadta cáilithe a áirithiú ar leibhéal an
 AE freisin.
 Leagtar amach na ceanglais le haghaidh
 ríomhsheirbhísí seachadta cáilithe in Airteagal 36.
 3.3.3.8 Roinn 8 – Fíordheimhniú
 suíomhanna gréasáin
 Tá sé mar aidhm leis an roinn seo ráthaíocht
 maidir le barántúlacht shuíomh Gréasáin a áirithiú, i ndáil le húinéir an
 tsuímh.
 In Airteagal 37, leagtar amach na ceanglais le
 haghaidh deimhnithe cáilithe um fhíordheimhniú suíomhanna Gréasáin, deimhnithe
 is féidir a úsáid chun barántúlacht suímh Gréasáin a ráthú. Tabharfaidh
 deimhniú cáilithe um fhíordheimhniú suíomhanna Gréasáin íosmhéid faisnéise
 iontaofa maidir leis an suíomh Gréasáin agus maidir le húinéir dlíthiúil a
 bheith aige.
 3.3.4 CAIBIDIL IV – GNÍOMHARTHA
 TARMLIGTHE
 Tá forálacha caighdeánacha in Airteagal 38
 maidir le tarmligean a fheidhmiú i gcomhréir le hAirteagal 290 CFAE
 (gníomhartha tarmligthe). Cuireann sé seo ar chumas an reachtóra cumhacht a
 tharmligean chuig an gCoimisiún chun gníomhartha neamhreachtacha a ghlacadh a
 bhfuil feidhm ghinearálta leo a fhorlíonann nó a leasaíonn gnéithe
 neamhriachtanacha áirithe de ghníomh reachtach.
 3.3.5 CAIBIDIL IV – GNÍOMHARTHA
 CUR CHUN FEIDHME
 Tá an fhoráil in Airteagal 39 a
 chumhdaíonn an nós imeachta Coiste is gá chun cumhachtaí cur chun feidhme a
 thabhairt don Choimisiún nuair atá gá le coinníollacha comhionanna chun
 gníomhartha Aontais a chur chun feidhme i gcomhréir le hAirteagal 291
 CFAE. Tá feidhm leis an nós imeachta scrúdúcháin.
 3.3.6 CAIBIDIL VI – FORÁLACHA
 CRÍOCHNAITHEACHA
 Ceanglaítear ar an gCoimisiún meastóireacht a
 dhéanamh ar an Rialachán agus a chuid torthaí a thuairisciú in Airteagal 40.
 Déantar aisghairm ar Threoir 1999/93/CE
 in Airteagal 41 agus déantar foráil maidir le aistriú rianúil a dhéanamh
 ar an mbonneagar ríomhshínithe atá ann cheana chuig ceanglais nua an
 Rialacháin.
 Leagtar amach dáta theacht i bhfeidhm an
 Rialacháin in Airteagal 42.
 4. IMPLEACHTAÍ BUISÉADACHA
 Baineann impleachtaí buiséadacha sonracha an
 togra leis na cúraimí a leithdháiltear ar an gCoimisiún Eorpach de réir mar atá
 sonraithe sna ráitis airgeadais reachtacha a ghabhann leis an togra seo.
 Ní ghabhann aon impleachtaí maidir le
 caiteachas oibríochtúil leis an togra seo.
 Cumhdaíonn an ráiteas airgeadais reachtach a
 ghabhann leis an togra seo na tionchair bhuiséadacha a bheidh ag an Rialachán
 féin.
 2012/0146 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le ríomhaitheantas agus seirbhísí
 iontaoibhe le haghaidh ríomh‐idirbheart sa mhargadh inmheánach
 (Téacs atá ábhartha maidir leis an LEE)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 114 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na Parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[11],
 Tar éis dul i gcomhairle leis an Maoirseoir
 Eorpach ar Chosaint Sonraí[12],
 Ag gníomhú dóibh i gcomhréir leis an
 ngnáthnós imeachta reachtach,
 De bharr an méid seo a leanas:
 (1) Tá forbairt eacnamaíoch ag
 brath go mór ar iontaoibh a chothú sa timpeallacht ar líne. I ngeall ar easpa
 iontaoibhe bíonn drogall ar thomhaltóirí, gnóthais agus riaracháin idirbhearta
 a dhéanamh go leictreonach agus seirbhísí nua a úsáid.
 (2) Tá sé d'aidhm ag an Rialachán
 seo iontaoibh as ríomh‐idirbhearta a fheabhsú sa mhargadh inmheánach trí
 ríomh‐idirghníomhaíochtaí slána gan uaim a chumasú idir gnólachtaí,
 saoránaigh agus údaráis phoiblí, agus ar an dóigh sin méadú ar a éifeachtaí is
 atá seirbhísí poiblí agus príobháideacha ar líne, an ríomhghnó agus an
 ríomhthráchtáil san Aontas.
 (3) Cumhdaíodh an chuid is mó dá
 mbaineann le ríomhshínithe le Treoir 1999/93/CE ó Pharlaimint na hEorpa
 agus ón gComhairle an 13 Nollaig 1999 maidir le creat Comhphobail le
 haghaidh ríomhshínithe[13]
 ach níor leagadh síos creat cuimsitheach trasteorann agus trasearnála le
 haghaidh ríomh‐idirbhearta slána, iontaofa agus éasca le húsáid. Déantar
 feabhsú agus leathnú ar acquis na Treorach leis an Rialachán seo.
 (4) In 'Clár Oibre Digiteach don
 Eoraip', d'aithin an Coimisiún ilroinnt an mhargadh dhigitigh, easpa idir‐inoibritheachta
 agus méadú ar an gcibearchoireacht bheith ina mórbhacainní roimh fháinne óir na
 heacnamaíochta digití[14].
 Ina Thuarascáil ar Shaoránacht 2010, leag an Coimisiún béim bhreise ar an ngá
 atá leis na príomhfhadhbanna a réiteach a chuireann bac ar shaoránaigh na
 hEorpa leas a bhaint as margadh aonair digiteach agus seirbhísí trasteorann
 digiteacha[15].
 (5) D'iarr an Chomhairle Eorpach
 ar an gCoimisiún margadh aonair digiteach a chruthú faoi 2015[16] chun dul
 chun cinn tapa a dhéanamh sna príomhréimsí den gheilleagar digiteach agus chun
 margadh aonair digiteach[17]
 lánchomhtháite a chur chun cinn trí úsáid thrasteorann seirbhísí ar líne a éascú,
 le béim ar leith ar ríomhaitheantas agus ríomh‐fhíordheimhniú slán a
 éascú.
 (6) D'iarr an Chomhairle ar an
 gCoimisiún an margadh aonair digiteach a láidriú trí dhálaí iomchuí a chruthú i
 gcomhair aitheantais fhrithpháirtigh trasteorann do na príomhéascaitheoirí,
 amhail ríomhaitheantas, ríomhdhoiciméid, ríomhshínithe agus ríomhsheirbhísí
 seachadta agus i gcomhair ríomhsheirbhísí rialtais idir‐inoibritheacha ar
 fud an Aontais Eorpaigh[18].
 (7) Leag Parlaimint na hEorpa
 béim ar chomh tábhachtach agus atá slándáil na ríomhsheirbhísí, go háirithe
 ríomhshínithe, agus ar an ngá atá le bonneagar eochrach poiblí a chruthú ar
 leibhéal uile‐Eorpach, agus d'iarr sí ar an gCoimisiún tairseach a bhunú
 do na húdaráis bhailíochtaithe Eorpacha le hidir‐inoibritheacht trasteorann
 ríomhshínithe a áirithiú agus le slándáil idirbheart a dhéantar ar an idirlíon
 a mhéadú[19].
 (8) I dTreoir 2006/123/CE ó
 Pharlaimint na hEorpa agus ón gComhairle an 12 Nollaig 2006 maidir le
 seirbhísí sa mhargadh inmheánach[20]
 iarrtar ar na Ballstáit 'ionaid ilfhreastail' a bhunú lena áirithiú gur féidir
 gach nós imeachta agus foirmiúlacht a bhaineann le rochtain ar ghníomhaíocht
 seirbhíse agus ar fheidhmiú na gníomhaíochta seirbhíse sin a chur i gcrích go
 héasca, go cianda agus go leictreonach, tríd an ionad ilfhreastail oiriúnach
 agus leis na húdaráis oiriúnacha. Bíonn ríomhaitheantas, ríomh‐fhíordheimhniú
 agus ríomhshínithe de dhíth i gcás go leor de na seirbhísí ar líne ar féidir
 rochtain a fháil orthu trí ionaid ilfhreastail.
 (9) I bhformhór na gcásanna ní
 féidir le soláthraithe seirbhísí ó Bhallstát eile a ríomhaitheantas a úsáid
 chun rochtain a fháil ar na seirbhísí sin mar gheall nach n‐aithnítear
 agus nach nglactar i mBallstáit eile leis na scéimeanna ríomhaitheantais
 náisiúnta na tíre ina bhfuil siad. Fágann an bhacainn leictreonach sin nach
 féidir le soláthraithe seirbhísí leas iomlán a bhaint as an margadh inmheánach.
 Déanfar éascú ar go leor seirbhísí a sholáthar thar teorainneacha sa mhargadh
 inmheánach le modhanna ríomhaitheantais a aithnítear agus a nglactar leo go
 frithpháirteach agus cuirfidh siad ar chumas gnólachtaí dul thar teorainneacha
 gan bhacainní a bheith rompu agus iad ag dul i mbun idirghníomhaíochta le
 húdaráis phoiblí.
 (10) Bunaíodh líonra d'údaráis
 náisiúnta atá freagrach as ríomhsheirbhísí sláinte le Treoir 2011/24/AE ó
 Pharlaimint na hEorpa agus ón gComhairle an 9 Márta 2011 maidir le
 cearta othar a chur chun feidhme i gcúram sláinte trasteorann[21]. Chun sábháilteacht agus leanúnachas an chúraim shláinte trasteorann a
 fheabhsú, ceanglaítear ar an líonra sin treoirlínte a ullmhú maidir le rochtain
 thrasteorann ar sonraí sláinte leictreonacha agus ar ríomhsheirbhísí, trí
 bhíthin, inter alia, 'bearta coitinn aitheantais agus fíordheimhnithe chun
 inaistritheacht sonraí a éascú sa chúram sláinte trasteorann' a chur chun
 cinn. Tá sé ríthábhachtach ó thaobh cúram sláinte trasteorann a bhaint amach do
 shaoránaigh Eorpacha de ríomhaitheantas agus ríomh‐fhíordheimhniú a
 aithint agus glacadh leo go frithpháirteach. Má bhíonn daoine ag taisteal chun
 cóir leighis a fháil, ní mór go mbeadh rochtain ar a gcuid sonraí leighis sa
 tír ina bhfuil cóir leighis á gcur orthu. Tá creat ríomhaitheantais láidir,
 sábháilte, iontaofa de dhíth chuige seo.
 (11) Is é ceann de chuspóirí an
 Rialacháin seo deireadh a chur leis na bacainní atá ann i láthair na huaire
 roimh úsáid thrasteorann na modhanna ríomhaitheantais a úsáidtear sna Ballstáit
 chun rochtain a fháil ar sheirbhísí poiblí ar a laghad. Níl sé d'aidhm ag an
 Rialachán seo idirghabháil a dhéanamh maidir le córais bhainistíochta
 ríomhaitheantas agus bonneagar gaolmhar atá bunaithe sna Ballstáit. Is é aidhm
 an Rialacháin seo féachaint chuige go mbeidh ríomhaitheantas agus ríomh‐fhíordheimhniú
 slán ann nuair atáthar ag fáil rochtana ar sheirbhísí trasteorann ar líne atá á
 gcur ar fáil ag na Ballstáit.
 (12) Ba cheart go leanfadh sé de
 bheith de shaoirse ag na Ballstáit, chun críocha ríomhaitheantais, modhanna
 rochtana ar sheirbhísí ar líne a úsáid nó a thabhairt isteach. Ba cheart go
 mbeidís in ann cinneadh a dhéanamh freisin maidir le baint a bheith ag an
 earnáil phríobháideach leis na modhanna sin a sholáthar nó gan baint a bheith
 acu leis. Níor cheart oibleagáid a chur ar na Ballstáit fógra a thabhairt i
 leith na scéimeanna ríomhaitheantais atá acu. Is faoi na Ballstáit atá sé rogha
 a dhéanamh fógra a thabhairt maidir le gach scéim ríomhaitheantais a úsáidtear
 ar an leibhéal náisiúnta le rochtain a fháil ar sheirbhísí poiblí ar líne ar a
 laghad nó ar sheirbhísí ar leith, fógra a thabhairt maidir le roinnt acu nó gan
 fógra a thabhairt i leith aon cheann acu.
 (13) Is gá coinníollacha áirithe a
 leagan síos sa Rialachán i ndáil leis na modhanna ríomhaitheantais sin nach mór
 glacadh leo agus conas is ceart fógra a thabhairt i leith na scéimeanna. Ba
 cheart go gcabhródh siad sin leis na Ballstáit an iontaoibh is gá as scéimeanna
 ríomhaitheantais a chéile a chothú agus na modhanna ríomhaitheantais a thagann
 faoina gcuid scéimeanna ar tugadh fógra ina leith a aithint agus glacadh go
 frithpháirteach. Ba cheart feidhm bheith leis an bprionsabal maidir le haithint
 agus glacadh frithpháirteach má chomhlíonann an Ballstát atá ag tabhairt an
 fhógra na coinníollacha maidir le fógra a thabhairt agus má foilsíodh an fógra
 in Iris Oifigiúil an Aontais Eorpaigh. Mar sin féin, ba cheart
 dlúthbhaint a bheith ag rochtain ar na seirbhísí ar líne sin agus seachadadh
 deiridh na seirbhísí chuig an iarrthóir leis an gceart seirbhísí den sórt sin a
 fháil faoi na coinníollacha a leagtar amach sa reachtaíocht náisiúnta.
 (14) Ba cheart go mbeadh Ballstáit
 in ann cinneadh a dhéanamh maidir le baint a bheith ag an earnáil
 phríobháideach le modhanna ríomhaitheantais a eisiúint agus cead a thabhairt
 don earnáil phríobháideach modhanna ríomhaitheantais a úsáid faoi scéim ar
 tugadh fógra ina leith chun críocha aitheantais nuair atá gá leis sin le
 haghaidh seirbhísí ar líne nó ríomh‐idirbhearta. Dá bhféadfaí modhanna
 ríomhaitheantais den sórt sin a úsáid, bheadh an earnáil phríobháideach in ann
 dul i muinín an ríomhaitheantais agus an ríomh‐fhíordheimhnithe a
 úsáidtear cheana féin go forleathan in go leor Ballstát le haghaidh seirbhísí
 poiblí ar a laghad agus b'fhusa do ghnólachtaí agus do shaoránaigh rochtain a
 fháil ar a gcuid seirbhísí ar líne thar theorainneacha. D'fhonn úsáid modhanna
 ríomhaitheantais den sórt sin thar theorainneacha a éascú san earnáil
 phríobháideach, ba cheart an fhéidearthacht fíordheimhnithe a chuireann na
 Ballstáit ar fáil bheith ar fáil do na páirtithe is úsáideoirí gan idirdhealú a
 dhéanamh idir an earnáil phríobháideach agus an earnáil phoiblí.
 (15) Chun úsáid thrasteorann a
 bhaint as modhanna ríomhaitheantais faoi scéim ar tugadh fógra ina leith,
 caithfidh na Ballstáit comhoibriú maidir le hidir‐inoibritheacht
 theicniúil a sholáthar. Fágann sé sin nach féidir aon rialacha teicniúla
 náisiúnta ar leith a bheith ann a cheanglaíonn ar na páirtithe neamh‐náisiúnta,
 mar shampla, crua‐earraí nó bogearraí ar leith a fháil chun an
 ríomhaitheantas ar tugadh fógra ina leith a fhíorú agus a bhailíochtú. Tá sé
 dosheachanta, áfach, ceanglais theicniúla a bheith ar úsáideoirí, toisc go
 mbíonn ceanglais ag baint le sainsonraíochtaí cibé ceadchomhartha (e.g. cárta
 cliste) atáthar ag úsáid.
 (16) Ba cheart do na Ballstáit dul
 i mbun comhoibrithe le hidir‐inoibritheacht theicniúil a bhaint amach do
 na scéimeanna ríomhaitheantais ar tugadh fógra ina leith, ar mhaithe le
 leibhéal ard iontaoibhe agus slándála a chothú a oireann don leibhéal riosca.
 Malartú faisnéise agus comhroinnt dea‐chleachtas idir na Ballstáit
 féachaint na scéimeanna sin a aithint go frithpháirteach, ba cheart go n‐éascódh
 sé comhoibriú den sórt sin.
 (17) Ba cheart creat ginearálta dlí
 a bhunú leis an Rialachán seo freisin maidir le húsáid a bhaint as
 ríomhsheirbhísí iontaoibhe. Níor cheart oibleagáid ghinearálta a bhunú iad a úsáid,
 áfach. Go háirithe, níor cheart soláthar seirbhísí atá bunaithe ar
 chomhaontuithe deonacha faoin dlí príobháideach a chumhdach. Níor cheart
 gnéithe a bhaineann le conarthaí a thabhairt i gcrích ná bailíocht na
 gconarthaí sin, ná oibleagáidí dlíthiúla eile a chumhdach ach oiread i gcás ina
 bhfuil ceanglais foirme forordaithe sa dlí náisiúnta nó i dlí an Aontais.
 (18) D'fhonn úsáid ghinearálta
 thrasteorann ríomhsheirbhísí iontaoibhe a éascú, ba cheart a bheith in ann iad
 a úsáid mar fhianaise in imeachtaí dlíthiúla i ngach Ballstát.
 (19) Ba cheart go mbeadh na
 Ballstáit fós in ann cineálacha eile seirbhísí iontaoibhe a shainiú de bhreis
 orthu sin atá i liosta dúnta na seirbhísí iontaoibhe dá bhforáiltear sa
 Rialachán seo, ar mhaithe lena n‐aithint mar sheirbhísí iontaoibhe
 cáilithe ar an leibhéal náisiúnta.
 (20) Mar gheall ar chomh tapa agus
 atá an teicneolaíocht ag athrú, ba cheart cur chuige a ghlacadh faoin Rialachán
 a fhágann gur féidir a bheith nuálaíoch.
 (21) Ba cheart an Rialachán seo a
 bheith neodrach ó thaobh teicneolaíochta de. Ba cheart go bhféadfaí na
 héifeachtaí dlíthiúla a dheonaítear faoi a bhaint amach le haon mhodh teicniúil
 ar choinníoll go ndéantar ceanglais an Rialacháin seo a chomhlíonadh.
 (22) D'fhonn iontaoibh an phobail
 as an margadh inmheánach a neartú agus úsáid seirbhísí agus táirgí iontaoibhe a
 chur chun cinn, ba cheart coincheap na seirbhísí iontaoibhe cáilithe agus
 coincheap an tsoláthraí cháilithe de sheirbhísí iontaoibhe a thabhairt isteach
 d'fhonn ceanglais agus oibleagáidí a chur in iúl chun a áirithiú go mbeidh
 leibhéal ard slándála ag cibé seirbhísí nó táirgí iontaoibhe cáilithe a
 úsáidtear nó a chuirtear ar fáil.
 (23) I gcomhréir le hoibleagáidí
 Choinbhinsiún na Náisiún Aontaithe ar Chearta Daoine faoi Mhíchumas atá tagtha
 i bhfeidhm san AE, ba cheart daoine faoi mhíchumas a bheith in ann úsáid a
 bhaint as seirbhísí iontaoibhe agus as táirgí úsáideora deiridh a úsáidtear
 chun na seirbhísí sin a sholáthar ar an mbonn céanna le custaiméirí eile.
 (24) Is rialaitheoir sonraí pearsanta
 é soláthraí seirbhísí iontaoibhe agus dá bharr sin ní mór dó na hoibleagáidí a
 chomhlíonadh a leagtar amach i dTreoir 95/46/CE ó Pharlaimint na hEorpa
 agus ón gComhairle an 24 Deireadh Fómhair 1995 maidir le daoine
 aonair a chosaint i ndáil le sonraí pearsanta a phróiseáil agus maidir le
 saorghluaiseacht sonraí den sórt sin[22].
 Go háirithe, ba cheart bailiú sonraí a íoslaghdú a oiread is féidir, ag cur san
 áireamh chuspóir na seirbhísí atáthar ag cur ar fáil.
 (25) Ba cheart do chomhlachtaí
 maoirseachta comhoibriú le húdaráis um chosaint sonraí agus faisnéis a mhalartú
 leo lena áirithiú go gcuirfidh soláthraithe seirbhísí an reachtaíocht maidir le
 cosaint sonraí i bhfeidhm i gceart. Go háirithe, ba cheart teagmhais slándála
 agus sáruithe sonraí pearsanta a bheith ar áireamh sa mhalartú faisnéise.
 (26) Ba cheart go mbeadh sé de
 dhualgas ar gach soláthraí seirbhísí iontaoibhe dea‐chleachtas slándála a
 chur i bhfeidhm atá oiriúnach do na rioscaí a bhaineann lena chuid
 gníomhaíochtaí chun iontaoibh úsáideoirí as an margadh aonair a mhéadú.
 (27) Níor cheart go gcuirfeadh
 forálacha maidir le hainmneacha bréige a úsáid ar dheimhnithe cosc ar na
 Ballstáit aitheantas daoine a éileamh de bhun dhlí an Aontais nó an dlí
 náisiúnta.
 (28) Ba cheart go gcomhlíonfadh gach
 Ballstáit ceanglais choiteanna maidir le maoirseacht shár‐riachtanach
 chun leibhéal slándála inchomparáide ar sheirbhísí iontaoibhe cáilithe a
 áirithiú. Chun cur i bhfeidhm comhsheasmhach na gceanglas sin a éascú ar fud an
 Aontais, ba cheart do na Ballstáit nósanna imeachta inchomparáide a ghlacadh
 agus faisnéis a mhalartú maidir lena ngníomhaíochtaí maoirseachta agus a ndea‐chleachtais
 sa réimse i gceist.
 (29) Tá sé riachtanach fógra a
 thabhairt maidir le sáruithe slándála agus measúnuithe ar rioscaí slándála chun
 faisnéis leordhóthanach a sholáthar do na páirtithe lena mbaineann i gcás sárú
 slándála nó caillteanais sláine.
 (30) Ba cheart iarraidh ar
 chomhlachtaí maoirseachta faisnéis achoimreach a sholáthar don Choimisiún agus
 don Ghníomhaireacht Eorpach um Shlándáil Líonra agus Faisnéise (ENISA) le go
 mbeidh sé ar chumas an Choimisiúin agus na mBallstát measúnú a dhéanamh ar
 éifeachtacht na meicníochta atáthar ag tabhairt isteach leis an Rialachán seo
 chun fógra a thabhairt maidir le sáruithe.
 (31) Ba cheart iarraidh ar na
 comhlachtaí maoirseachta staitisticí a sholáthar faoi úsáid na seirbhísí
 iontaoibhe cáilithe le go mbeidh sé ar chumas an Choimisiúin agus na mBallstát
 measúnú a dhéanamh ar thionchar an Rialacháin seo.
 (32) Ba cheart iarraidh ar na comhlachtaí
 maoirseachta tuairisciú a dhéanamh ar a gcuid gníomhaíochtaí le go mbeidh sé ar
 chumas an Choimisiúin agus na mBallstát measúnú a dhéanamh ar éifeachtacht na
 meicníochta maoirseachta feabhsaithe a atáthar ag tabhairt isteach leis an
 Rialachán seo. D'éascódh sé sin go mór malartú dea‐chleachtas idir na
 comhlachtaí maoirseachta agus d'áiritheodh sé go mbeifí ag fíorú go bhfuil na
 ceanglais mhaoirseachta fíor‐riachtanacha á gcur chun feidhme go
 comhsheasmhach agus go héifeachtúil i ngach Ballstát.
 (33) Chun inbhuanaitheacht agus
 marthanacht seirbhísí iontaoibhe cáilithe a áirithiú agus le muinín úsáideoirí
 as leanúnachas seirbhísí iontaoibhe cáilithe a mhéadú, ba cheart do na
 comhlachtaí maoirseachta a áirithiú go ndéanfar na sonraí maidir le soláthraithe
 cáilithe de sheirbhísí iontaoibhe a chaomhnú agus go mbeifear in ann rochtain a
 fháil orthu fiú mura mbeidh an soláthraí cáilithe de sheirbhísí iontaoibhe ann
 a thuilleadh.
 (34) Chun maoirsiú ar sholáthraithe
 cáilithe de sheirbhísí iontaoibhe a éascú, mar shampla nuair atá seirbhísí á
 soláthar ag soláthraí i gcríoch Bhallstáit eile nach bhfuil sé faoi réir
 maoirseachta ann, nó nuair atá ríomhairí soláthraí lonnaithe i gcríoch
 Bhallstáit eile seachas an ceann ina bhfuil sé bunaithe, ba cheart córas um
 chúnamh frithpháirteach a bhunú idir comhlachtaí maoirseachta sna Ballstáit.
 (35) Faoi na soláthraithe seirbhísí
 iontaoibhe atá sé na ceanglais a leagtar amach sa Rialachán seo maidir le
 seirbhísí iontaoibhe a sholáthar a chomhlíonadh, go háirithe i gcás seirbhísí
 iontaoibhe cáilithe. Faoi na comhlachtaí maoirseachta atá sé maoirseacht a
 dhéanamh ar an gcaoi a gcomhlíonann soláthraithe seirbhísí iontaoibhe na
 ceanglais sin.
 (36) Ar mhaithe le próiseas
 éifeachtúil tionscnaimh a bheith ann, rud ba cheart a bheith mar thoradh air go
 gcuirfear soláthraithe cáilithe de sheirbhísí iontaoibhe agus na seirbhísí
 iontaoibhe cáilithe a chuireann siad ar fáil ar na liostaí iontaofa, ba cheart
 idirghníomhú tosaigh idir soláthraithe cáilithe de sheirbhísí iontaoibhe ionchasacha
 agus an comhlacht maoirseachta inniúil a spreagadh, féachaint dícheall cuí a
 éascú, sa chaoi go mbeidh soláthar na seirbhísí iontaoibhe cáilithe mar thoradh
 air.
 (37) Is nithe fíor‐riachtanacha
 iad na liostaí iontaofa le hiontaoibh a chothú in oibreoirí an mhargaidh toisc
 go dtugann siad le fios stádas cáilithe an tsoláthraí seirbhísí tráth na
 maoirseachta, ach níl siad réamhriachtanach chun stádas cáilithe a bhaint amach
 agus seirbhísí iontaoibhe cáilithe a sholáthar, nithe a thagann as comhlíonadh
 cheanglais an Rialacháin seo.
 (38) Tar éis do sheirbhís
 iontaoibhe cháilithe a bheith faoi réir fógra a thabhairt, ní féidir leis an
 gcomhlacht seirbhíse poiblí lena mbaineann diúltú an tseirbhís a úsáid chun nós
 imeachta nó foirmiúlacht riaracháin a chomhlíonadh, as gan a bheith san áireamh
 sna liostaí iontaofa arna mbunú ag na Ballstáit. Chun na críche atá idir
 chamáin, is éard is brí le comhlacht seirbhíse poiblí aon údarás poiblí nó
 eintiteas eile ar cuireadh de chúram air seirbhísí ríomhrialtais a sholáthar,
 amhail tuairisceáin chánach a chur isteach ar líne, iarratas a dhéanamh ar
 theastais bhreithe, rannpháirtíocht i nósanna imeachta soláthair poiblí
 leictreonacha etc.
 (39) Cé go bhfuil leibhéal ard
 slándála de dhíth chun aithinteas fhrithpháirteach ríomhshínithe a áirithiú, i
 gcásanna ar leith, e.g. i gcomhthéacs an Chinnidh ón gCoimisiún 2009/767/CE an
 16 Deireadh Fómhair 2009 lena leagtar amach bearta chun úsáid nósanna
 imeachta a éascú le ríomh‐mhodhanna trí 'ionad ilfhreastail' i gcomhréir
 le Treoir 2006/123/CE ó Pharlaimint na hEorpa agus ón gComhairle maidir le
 seirbhísí sa mhargadh inmheánach[23],
 ba cheart glacadh le ríomhshínithe ag a bhfuil dearbhú slándála níos ísle ná
 sin freisin.
 (40) Ba cheart go bhféadfadh
 sínitheoir gléasanna um chruthú ríomhshínithe cáilithe a chur faoi chúram tríú
 páirtí, ar choinníoll go gcuirtear meicníochtaí agus nósanna imeachta
 oiriúnacha i bhfeidhm lena áirithiú gur faoi urlámhas an tsínitheora, agus
 faoina urlámhas‐sa amháin, a bheidh a chuid sonraí maidir le cruthú
 ríomhshínithe féin, agus go gcomhlíonann úsáid an ghléis na ceanglais maidir le
 sínithe cáilithe.
 (41) Le deimhneacht dhlíthiúil
 bhailíocht an tsínithe a áirithiú, tá sé fíor‐riachtanach sonraí a
 thabhairt maidir leis na comhpháirteanna den ríomhshíniú cáilithe nach mór don
 pháirtí is úsáideoir atá ag tabhairt faoin mbailíochtú measúnú a dhéanamh
 orthu. Ina theannta sin, ba cheart go tabharfaí spreagadh don earnáil
 phríobháideach nó don earnáil phoiblí infheistíocht a dhéanamh sna seirbhísí
 bailíochtaithe cáilithe agus na ceanglais a shainiú do sholáthraithe cáilithe
 de sheirbhísí iontaoibhe is féidir leo na seirbhísí bailíochtaithe cáilithe sin
 a sholáthar do pháirtithe is úsáideoirí nach bhfuil toilteanach nó nach bhfuil
 in ann bailíochtú a dhéanamh ar ríomhshínithe cáilithe iad féin. Ba cheart go
 bhfágfadh an dá ghné sin go mbeidh bailíochtú ríomhshínithe cáilithe éasca
 áisiúil do gach páirtí ar leibhéal an Aontais.
 (42) I gcás ina bhfuil ríomhshéala
 cáilithe ó dhuine dlítheanach de dhíth chun idirbheart a dhéanamh, ba cheart
 ríomhshíniú cáilithe ó ionadaí údaraithe an dhuine dhlítheanaigh a bheith chomh
 hinghlactha céanna.
 (43) Ba cheart ríomhshéalaí a
 bheith ina bhfhianaise gur eisigh duine dlítheanach ríomhdhoiciméad, chun
 deimhneacht a áirithiú maidir le foinse agus sláine an doiciméid.
 (44) Ba cheart caomhnú fadtéarmach
 faisnéise a áirithiú leis an Rialachán seo, i.e. bailíocht dhlíthiúil na
 ríomhshínithe agus na ríomhshéalaí thar tréimhsí fada , á ráthú go mbeifear in
 ann iad a bhailíochtú beag beann ar athruithe sa teicneolaíocht amach anseo.
 (45) Ar mhaithe le húsáid
 thrasteorann ríomhdhoiciméad a fheabhsú, ba cheart foráil a dhéanamh sa
 Rialachán seo maidir le héifeachtaí dlíthiúla ríomhdhoiciméad a mheas arb
 ionann iad, ba cheart a mheas, agus doiciméid pháipéir, de réir an mheasúnaithe
 riosca agus ar choinníoll go ndéantar barántúlacht agus sláine na ndoiciméad a
 áirithiú. Tá sé tábhachtach freisin chun ríomh‐idirbhearta trasteorann sa
 mhargadh aonair a fhorbairt a thuilleadh go nglacfaí le ríomhdhoiciméid
 bhunaidh nó cóipeanna deimhnithe a eisíonn comhlachtaí inniúla ábhartha i
 mBallstát faoina dhlí náisiúnta mar dhoiciméid den sórt sin i mBallstáit eile
 freisin. Níor cheart go ndéanfadh an Rialachán difear do cheart na mBallstát
 cinneadh a dhéanamh cad is doiciméad bunaidh nó cóip ann ar an leibhéal
 náisiúnta, is é an chaoi a n‐áirithíonn sé go bhféadfar iad a úsáid mar
 dhoiciméid den sórt sin thar theorainneacha freisin.
 (46) Mar gheall go mbaineann
 údaráis inniúla sna Ballstáit úsáid as formáidí difriúla ríomhshínithe
 ardleibhéil faoi láthair chun a gcuid doiciméad a ríomhshíniú, is gá a áirithiú
 gur féidir le Ballstáit roinnt formáidí ríomhshínithe ardleibhéil ar a laghad a
 láimhseáil go teicniúil nuair a fhaigheann siad doiciméid ríomhshínithe. Ar an
 gcaoi chéanna, nuair a bheadh údaráis inniúla sna Ballstáit ag úsáid
 ríomhshéalaí ardleibhéil, ba ghá a áirithiú go mbeidís in ann roinnt formáidí
 ríomhshéalaí ardleibhéil ar a laghad a láimhseáil.
 (47) Chomh maith leis an doiciméad
 arna eisiúint ag an duine dlítheanach a fhíordheimhniú, is féidir ríomhshéalaí
 a úsáid chun aon sócmhainn dhigiteach de chuid an duine dhlítheanaigh a
 fhíordheimhniú, e.g. cód bogearraí, freastalaithe.
 (48) Dá bhféadfaí suíomhanna
 gréasáin agus an duine ar leis iad a fhíordheimhniú, bheadh sé níos deacra
 suíomhanna gréasáin a fhalsú agus laghdófaí calaois dá bharr.
 (49) Ar mhaithe le gnéithe
 teicniúla mionsonraithe áirithe an Rialacháin seo a chomhlánú ar bhealach
 solúbtha tapa, ba cheart an chumhacht chun a ghníomhartha a ghlacadh i
 gcomhréir le hAirteagal 290 den Chonradh ar Fheidhmiú an Aontais Eorpaigh
 a tharmligean chuig an gCoimisiún i leith: idir‐inoibritheacht an
 ríomhaitheantais; bearta slándála atá de cheangal ar sholáthraithe seirbhísí
 iontaoibhe; comhlachtaí neamhspleácha aitheanta atá freagrach as iniúchadh a
 dhéanamh ar na soláthraithe seirbhíse; liostaí iontaofa; ceanglais a bhaineann
 le leibhéil slándála ríomhshínithe; ceanglais deimhnithe cáilithe le haghaidh
 ríomhshínithe, a mbailíochtú agus a gcaomhnú; na comhlachtaí atá freagrach as
 deimhniúchán gléasanna um chruthú ríomhshínithe cáilithe; na ceanglais a
 bhaineann le leibhéil slándála ríomhshéalaí agus deimhnithe incháilaithe do
 ríomhshéalaí; idir‐inoibritheacht idir seirbhísí seachadta. Tá sé ríthábhachtach
 go ndéanfaidh an Coimisiún comhairliúcháin iomchuí le linn na hoibre
 ullmhúcháin, lena n‐áirítear comhairliúchán le saineolaithe.
 (50) Le linn dó gníomhartha
 tarmligthe a ullmhú agus a tharraingt suas, ba cheart don Choimisiún a áirithiú
 go ndéanfar na doiciméid ábhartha a chur chuig Parlaimint na hEorpa agus chuig
 an gComhairle ar bhealach comhuaineach, tráthúil agus iomchuí.
 (51) D’fhonn coinníollacha
 aonfhoirmeacha a áirithiú le haghaidh cur chun feidhme an Rialacháin seo, ba
 cheart cumhachtaí cur chun feidhme a thabhairt don Choimisiún, go háirithe chun
 uimhreacha tagartha caighdeán a shonrú, caighdeáin a mbeadh toimhde
 géilliúlachta le ceanglais áirithe a leagtar síos sa Rialachán seo nó a
 shainítear sna gníomhartha tarmligthe ach iad a úsáid. Ba cheart na cumhachtaí
 sin a fheidhmiú i gcomhréir le Rialachán (AE) Uimh. 182/2011 ó Pharlaimint
 na hEorpa agus ón gComhairle an 16 Feabhra 2011 lena leagtar síos na
 rialacha agus na prionsabail ghinearálta a bhaineann le meicníochtaí lena
 rialaíonn na Ballstáit mar a fheidhmíonn an Coimisiún cumhachtaí cur chun
 feidhme[24].
 (52) Ar mhaithe le deimhneacht
 dhlíthiúil agus soiléireacht ba cheart Treoir 1999/93/CE a aisghairm.
 (53) Le deimhneacht dhlíthiúil a
 áirithiú d'oibreoir margaidh atá ag baint úsáide as deimhnithe cáilithe cheana
 féin a eisíodh i gcomhréir le Treoir 1999/93/CE, is gá foráil a dhéanamh
 maidir le tréimhse leordhóthanach san idirlinn. Is gá freisin modh a chur ar
 fáil don Choimisiún chun na gníomhartha cur chun feidhme agus na gníomhartha tarmligthe
 a ghlacadh roimh an dáta sin.
 (54) Ós rud é nach féidir leis na
 Ballstáit cuspóirí an Rialacháin seo a ghnóthú go leordhóthanach agus gur
 fearr, dá bhrí sin, is féidir iad a ghnóthú ar leibhéal an Aontais i ngeall ar
 scála na gníomhaíochta, féadfaidh an tAontas Eorpach bearta a ghlacadh, i
 gcomhréir le prionsabal na coimhdeachta atá leagtha amach in Airteagal 5
 den Chonradh ar Fheidhmiú an Aontais Eorpaigh. I gcomhréir le prionsabal na
 comhréireachta, atá leagtha amach san Airteagal sin, ní théann an Rialachán seo
 thar a bhfuil gá leis chun an cuspóir sin a bhaint amach, go háirithe i ndáil
 le ról an Choimisiúin mar chomhordaitheoir gníomhaíochtaí náisiúnta.
 TAR ÉIS AN RIALACHÁN SEO A
 GHLACADH:
 CAIBIDIL
 I
 FORÁLACHA
 GINEARÁLTA
 Airteagal 1
 Ábhar
 1.
 Leagtar síos leis an Rialachán seo rialacha maidir le ríomhaitheantas agus
 ríomhsheirbhísí iontaoibhe le haghaidh ríomh‐idirbhearta d'fhonn dea‐fheidhmiú
 an mhargaidh inmheánaigh a áirithiú.
 2. Leagtar síos leis an Rialachán seo na
 coinníollacha faoina n‐aithneoidh agus faoina nglacfaidh na Ballstáit
 modhanna ríomhaitheantais daoine nádúrtha nó dlítheanacha a thagann faoi scéim
 ríomhaitheantais Ballstáit eile ar tugadh fógra ina leith.
 3. Bunaítear leis an Rialachán seo creat
 dlí le haghaigh ríomhshínithe, ríomhshéalaí, ríomhstampaí ama, ríomhdhoiciméad,
 ríomhsheirbhísí seachadta agus fíordheimhniú suíomhanna gréasáin.
 4. Áirithítear leis an Rialachán seo go
 dtabharfar cead saorchúrsaíochta sa mhargadh inmheánach do sheirbhísí agus
 táirgí iontaoibhe atá i gcomhréir leis an Rialachán seo .
 Airteagal 2
 Raon
 feidhme
 1. Tá feidhm ag an Rialachán seo maidir le
 ríomhaitheantas a dhéanann na Ballstáit agus soláthraithe seirbhísí iontaoibhe
 atá bunaithe san Aontas a chur ar fáil, nó a chuirtear ar fáil ar a son nó faoina
 bhfreagracht agus tá feidhm aige maidir le soláthraithe seirbhísí iontaoibhe
 atá bunaithe san Aontas.
 2. Níl feidhm ag an Rialachán seo maidir le
 soláthar ríomhsheirbhísí iontaoibhe atá bunaithe ar chomhaontuithe deonacha
 faoin dlí príobháideach.
 3. Níl feidhm ag an Rialachán seo maidir le
 gnéithe a bhaineann le tabhairt i gcrích ná bailíocht conarthaí, ná oibleagáidí
 dlíthiúla eile i gcás ina bhfuil ceanglais maidir le foirm forordaithe sa dlí
 náisiúnta nó i ndlí an Aontais.
 Airteagal 3
 Sainmhínithe
 Chun críocha an Rialacháin seo beidh
 feidhm ag na sainmhínithe seo a leanas:
 (1) ciallaíonn 'ríomhaitheantas' an
 próiseas arb é atá ann úsáid a bhaint as sonraí aitheantais duine i bhfoirm
 leictreonach, ar sonaí iad a léiríonn, gan débhrí, duine nádúrtha nó
 dlítheanach;
 (2) Ciallaíonn 'modh ríomhaitheantais' aonad
 ábhartha nó neamhábhartha ina bhfuil na sonraí dá dtagraítear i mír 1 den Airteagal
 seo, a mbaintear úsáid as chun rochtain ar líne a fháil ar na seirbhísí dá
 dtagraítear dóibh in Airteagal 5;
 (3) ciallaíonn 'scéim ríomhaitheantais' córas
 chun ríomhaitheantas a dhéanamh lena ndéantar modhanna ríomhaitheantais a
 eisiúint le daoine dá dtagraítear i mír 1 den Airteagal seo;
 (4) ciallaíonn 'fíordheimhniú' ríomhphróiseas
 a fhágann gur féidir ríomhaitheantas an duine nádúrtha nó dlítheanaigh a
 bhailíochtú; nó foinse agus sláine ríomhshonraí a bhailíochtú;
 (5) ciallaíonn 'sínitheoir' duine
 nádúrtha a chruthaíonn ríomhshíniú;
 (6) ciallaíonn 'ríomhshíniú' sonraí i
 bhfoirm leictreonach atá ceangailte de ríomhshonraí eile, nó a bhfuil baint
 loighciúil acu leo, agus a úsáideann an sínitheoir le síniú a dhéanamh;
 (7) ciallaíonn 'ríomhshíniú ardleibhéil'
 ríomhshíniú a chomhlíonann na ceanglais seo a leanas:
 (a)
 tá nasc uathúil aige leis an sínitheoir;
 (b)
 is féidir an sínitheoir a aithint leis;
 (c)
 cruthaíodh é ag baint úsáide as sonraí maidir le
 cruthú ríomhshínithe is féidir leis an sínitheoir a úsáid agus leibhéal ard
 muiníne aige agus é faoina urlámhas eiseach; agus
 (d)
 tá sé nasctha leis na sonraí lena mbaineann sé ar
 bhealach a fhágann gur féidir aon athrú iardain a dhéanfaí ar na sonraí a
 bhrath;
 (8) ciallaíonn 'ríomhshíniú cáilithe'
 ríomhshíniú ardleibhéil a cruthaíodh le gléas um chruthú ríomhshínithe
 cáilithe, agus atá bunaithe ar dheimhniú cáilithe le haghaidh ríomhshínithe;
 (9) ciallaíonn 'sonraí maidir le cruthú
 ríomhshínithe' sonraí uathúla a úsáideann an sínitheoir chun ríomhshíniú a
 chruthú;
 (10) ciallaíonn 'deimhniú' ríomhdhearbhú a
 dhéanann sonraí bailíochtaithe ríomhshínithe nó ríomhshéala faoi seach dhuine
 nádúrtha nó dlítheanach a nascadh leis an deimhniú agus lena ndearbhaítear
 sonraí an duine sin;
 (11) ciallaíonn 'deimhniú cáilithe le
 haghaidh ríomhshínithe' dearbhú a úsáidtear chun ríomhshínithe a láimhseáil,
 dearbhú arna eisiúint ag soláthraí cáilithe de sheirbhísí iontaoibhe agus a
 chomhlíonann na ceanglais a leagtar síos in Iarscríbhinn I;
 (12) ciallaíonn 'seirbhís iontaoibhe' aon
 ríomhsheirbhís arb é atá inti ríomhshínithe, ríomhshéalaí, ríomhstampaí ama,
 ríomhdhoiciméid, ríomhsheirbhísí seachadta, fíordheimhniú suíomhanna gréasáin,
 ríomhdheimhnithe, lena n‐áirítear deimhnithe le haghaidh ríomhshínithe
 agus ríomhshéalaí, a chruthú, a fhíordheimhniú, a bhailíochtú, a láimhseáil
 agus a chaomhnú;
 (13) ciallaíonn 'seirbhís iontaoibhe
 cháilithe' seirbhís iontaoibhe a chomhlíonann na ceanglais is infheidhme dá
 bhforáiltear sa Rialachán seo;
 (14) ciallaíonn 'soláthraí seirbhísí
 iontaoibhe' duine nádúrtha nó dlítheanach a chuireann seirbhís iontaoibhe
 amháin nó níos mó ar fáil;
 (15) ciallaíonn 'soláthraí cáilithe de
 sheirbhísí iontaoibhe' soláthraí seirbhísí iontaoibhe a chomhlíonann na
 ceanglais a leagtar síos sa Rialachán seo;
 (16) ciallaíonn 'táirge' bogearraí nó
 crua‐earraí, nó comhpháirteanna ábhartha díobh, lena bhfuil sé beartaithe
 iad a úsáid chun seirbhísí iontaoibhe a sholáthar;
 (17) ciallaíonn 'gléas um chruthú
 ríomhshínithe' bogearraí nó crua‐earraí cumraithe a úsáidtear chun
 ríomhshíniú a chruthú;
 (18) ciallaíonn 'gléas um chruthú
 ríomhshínithe cáilithe' gléas um chruthú ríomhshínithe a chomhlíonann na ceanglais
 atá leagtha síos in Iarscríbhinn II;
 (19) ciallaíonn 'cruthaitheoir séala'
 duine dlítheanach a chruthaíonn ríomhshéala;
 (20) ciallaíonn 'ríomshéala' sonraí i
 bhfoirm leictreonach atá ceangailte de ríomhshonraí eile, nó a bhfuil baint
 loighciúil acu leo, chun foinse agus sláine na sonraí gaolmhara a áirithiú;
 (21) ciallaíonn 'ríomhshéala ardleibhéil'
 ríomhshéala a chomhlíonann na ceanglais seo a leanas:
 (e)
 tá nasc uathúil aige le cruthaitheoir an tséala;
 (f)
 tá sé in ann cruthaitheoir an tséala a aithint;
 (g)
 cruthaíodh é ag baint úsáide as sonraí um chruthú
 ríomhshéala is féidir le cruthaitheoir an tséala a úsáid le leibhéal ard
 muiníne agus é faoina urlámhas féin chun ríomhshéalaí a chruthú; agus
 (h)
 tá sé nasctha leis na sonraí lena mbaineann sé ar
 bhealach a fhágann gur féidir aon athrú iardain a dhéanfaí ar na sonraí a
 bhrath;
 (22) ciallaíonn 'ríomhshéala cáilithe'
 ríomhshéala ardleibhéil a cruthaíodh le gléas um chruthú ríomhshéalaí cáilithe,
 agus atá bunaithe ar dheimhniú cáilithe le haghaidh ríomhshéalaí;
 (23) ciallaíonn 'sonraí maidir le cruthú
 ríomhshéala' sonraí uathúla a úsáideann cruthaitheoir an ríomhshéala chun
 ríomhshéala a chruthú;
 (24) ciallaíonn 'deimhniú cáilithe le haghaidh
 ríomhshéalaí' dearbhú a úsáidtear chun ríomhshéala a láimhseáil, a eisíonn
 soláthraí cáilithe de sheirbhísí iontaoibhe agus a chomhlíonann na ceanglais a
 leagtar síos in Iarscríbhinn III;
 (25) ciallaíonn 'ríomhstampa ama' sonraí i bhfoirm
 leictreonach a cheanglaíonn ríomhshonraí eile d'am ar leith, agus a shuíonn
 trína bhíthin sin fianaise go raibh na sonraí sin ann ag an am sin;
 (26) ciallaíonn 'ríomhstampa ama cáilithe' ríomhstampa a
 chomhlíonann na ceanglais atá leagtha síos in Airteagal 33;
 (27) ciallaíonn 'ríomhdhoiciméad'
 doiciméad d'aon chineál formáide leictreonaí;
 (28) ciallaíonn 'ríomhsheirbhís
 seachadta' seirbhís a fhágann gur féidir sonraí a tharchur le ríomh‐mhodhanna
 agus a chuireann fianaise ar fáil maidir le láimhseáil na sonraí a
 tarchuireadh, lena n‐áirítear cruthúnas gur seoladh nó go bhfuarthas iad,
 agus a dhéanann na sonraí a tarchuireadh a chosaint ar chailliúint, goid,
 damáiste agus athrú neamhúdaraithe orthu;
 (29) ciallaíonn 'ríomhsheirbhís seachadta
 cáilithe' ríomhsheirbhís seachadta a chomhlíonann na ceanglais atá leagtha síos
 in Airteagal 36;
 (30) ciallaíonn 'deimhniú cáilithe um
 fhíordheimhniú suíomhanna gréasáin' dearbhú a fhágann gur féidir suíomh
 gréasáin a fhíordheimhniú agus a dhéanann nasc idir an suíomh gréasáin agus an
 duine lena n‐eisítear an deimhniú, dearbhú arna eisiúint ag soláthraí
 cáilithe de sheirbhísí iontaoibhe agus a chomhlíonann na ceanglais a leagtar
 síos in Iarscríbhinn IV;
 (31) ciallaíonn 'sonraí bailíochtaithe' sonraí
 a úsáidtear chun ríomhshíniú nó ríomhshéala a bhailíochtú.
 Airteagal 4
 Prionsabal
 an mhargaidh inmheánaigh
 1. Ní chuirfidh soláthraí seirbhísí iontaoibhe
 atá bunaithe i mBallstáit eile aon srian ar sholáthar seirbhísí iontaoibhe ar
 chríoch Ballstáit ar chúiseanna a thagann faoi na réimsí a chumhdaítear sa
 Rialachán seo.
 2. Beidh cead saorchúrsaíochta sa mhargadh
 inmheánach ag táirgí atá i gcomhréir leis an Rialachán seo.
 CAIBIDIL
 II
 RÍOMHAITHEANTAS
 Airteagal 5
 Aithint
 agus glacadh frithpháirteach
 I gcás ina gceanglaítear faoin dlí náisiúnta
 nó faoin gcleachtas náisiúnta riaracháin ríomhaitheantas a úsáid a úsáideann modh
 ríomhaitheantais agus fíordheimhnithe le rochtain a fháil ar sheirbhís ar líne,
 aithneofar agus glacfar le haon modh ríomhaitheantais arna eisiúint i mBallstát
 eile a thagann faoi scéim atá ar an liosta a fhoilseoidh an Coimisiún de bhun
 an nós imeachta dá dtagraítear in Airteagal 7 chun críocha rochtain a
 fháil ar an tseirbhís sin.
 Airteagal 6
 Coinníollacha maidir le fógra a thabhairt i leith scéimeanna
 ríomhaitheantais
 1. Beidh scéimeanna ríomhaitheantais
 cáilithe le fógra a thabhairt ina leith de bhun Airteagal 7 má dhéantar
 gach ceann de na coinníollacha seo a leanas a chomhlíonadh:
 (a)
 is é an Ballstát atá ag tabhairt an fhógra a
 eisíonn na modhanna ríomhaitheantais, nó eisítear ar a shon nó faoina
 fhreagracht iad;
 (b)
 is féidir na modhanna ríomhaitheantais a úsáid chun
 rochtain a fháil ar sheirbhísí poiblí ar a laghad lena bhfuil ríomhaitheantas
 de dhíth sa Bhallstát atá ag tabhairt an fhógra;
 (c)
 áirithíonn an Ballstát atá ag tabhairt an fhógra go
 luafar sonraí aitheantais duine gan débhrí leis an duine nádúrtha nó
 dlítheanach dá dtagraítear in Airteagal 3 pointe 1;
 (d)
 áireoidh an Ballstát atá ag tabhairt fógra go
 mbeidh féidearthacht fíordheimhnithe ar líne ann, tráth ar bith agus saor in
 aisce, le go mbeidh aon pháirtí is úsáideoir in ann sonraí faisnéise pearsanta
 a fhaightear i bhfoirm leictreonach a bhailíochtú. Ní fhorchuirfidh na
 Ballstáit aon saincheanglas teicniúil ar pháirtithe is úsáideoirí atá bunaithe
 lasmuigh dá gcríoch agus a bhfuil sé i gceist acu fíordheimhniú den sórt sin a
 dhéanamh. I gcás ina ndéantar an scéim ríomhaitheantais ar tugadh fógra ina
 leith nó an fhéidearthacht fíordheimhnithe a shárú nó go gcuirtear a slandáil i
 scothbhaol, déanfaidh na Ballstáit an scéim ríomhaitheantais ar tugadh fógra
 ina leith, an fhéidearthacht fíordheimhnithe nó na codanna díobh ar cuireadh a
 slándáil i scothbhaol ar a chur ar fionraí nó déanfar iad a chúlghairm agus
 cuirfidh siad na Ballstáit eile agus an Coimisiún ar an eolas faoi de bhun Airteagal 7;
 (e)
 beidh an Ballstát atá ag tabhairt an fhógra
 freagrach as:
 –
 (i) sonraí aitheantais duine dá dtagraítear dóibh i
 bpointe (c) a lua leis an duine sin gan débhrí, agus
 –
 (ii) an fhéidearthacht fíordheimhnithe dá
 dtagraítear di i bpointe (d).
 2. Ní dhéanfaidh pointe (e) de mhír 1 dochar
 do dhliteanas páirtithe in idirbheart ina n‐úsáidtear modhanna
 ríomhaitheantais a thagann faoin scéim ar tugadh fógra ina leith.
 Airteagal 7
 Fógra
 a thabhairt
 1. Seolfaidh Ballstáit a thugann fógra i leith
 scéime ríomhaitheantais an fhaisnéis seo a leanas ar aghaidh go dtí an
 Coimisiún gan mhoill míchuí, chomh maith le haon athruithe iardain uirthi:
 (a)
 tuairisc ar an scéim ríomhaitheantais ar tugadh
 fógra ina leith;
 (b)
 na húdaráis atá freagrach as an scéim
 ríomhaitheantais ar tugadh fógra ina leith;
 (c)
 faisnéis faoin té a bhainistíonn clárú aitheantóirí
 daoine gan athbhrí;
 (d)
 tuairisc ar an bhféidearthacht fíordheimhnithe;
 (e)
 socruithe i leith cúlghairme nó fhionraí na scéime
 ríomhaitheantais ar tugadh fógra ina leith, na féidearthachta fíordheimhnithe
 nó na codanna díobh ar cuireadh a slándáil i mbaol.
 2. Sé mhí tar éis theacht i bhfeidhm an
 Rialacháin foilseoidh an Coimisiún liosta de na scéimeanna ríomhaitheantais ar
 tugadh fógra ina leith de bhun mhír 1 in Iris Oifigiúil an Aontais Eorpaigh
 mar aon leis an mbunfhaisnéis ina dtaobh.
 3. Má fhaigheann an Coimisiún fógra tar éis na
 tréimhse dá dtagraítear i mír 2 dul in éag, leasóidh sé an liosta laistigh
 de thrí mhí.
 4. Féadfaidh an Coimisiún, trí bhíthin
 gníomhartha cur chun feidhme, cúinsí, formáidí agus nósanna imeachta an fhógra
 dá dtagraítear i mír 1 agus mír 3 a shainiú. Déanfar na gníomhartha
 cur chun feidhme sin a ghlacadh i gcomhréir leis an nós imeachta scrúdúcháin dá
 dtagraítear in Airteagal 39(2).
 Airteagal 8
 Comhordú
 1. Comhoibreoidh na Ballstáit chun idir‐inoibritheacht
 modhanna ríomhaitheantais a thagann faoi scéim ar tugadh fógra ina leith a
 áirithiú agus chun a slándáil a fheabhsú.
 2. Bunóidh an Coimisiún, trí bhíthin
 gníomhartha cur chun feidhme, na rialacha mionsonraithe fíor‐riachtanacha
 chun an comhar idir na Ballstáit dá dtagraítear i mír 1 a éascú, d'fhonn
 leibhéal ard iontaoibhe agus slándála a chothú atá comhoiriúnach leis an
 leibhéal riosca. Bainfidh na gníomhartha cur chun feidhme sin go háirithe le
 malartú faisnéise, taithí agus dea‐chleachtas maidir le scéimeanna
 ríomhaitheantais, athbhreithniú piaraí ar scéimeanna ríomhaitheantais ar tugadh
 fógra ina leith agus scrúdú ar fhorbairtí ábhartha atá ag teacht chun cinn in
 earnáil an ríomhaitheantais ag na húdaráis inniúla sna Ballstáit. Déanfar na
 gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2).
 3. Beidh de chumhacht ag an gCoimisiún na
 gníomhartha tarmligthe a ghlacadh, i gcomhréir le hAirteagal 38, a
 bhaineann le hidir‐inoibritheacht thrasteorann modhanna ríomhaitheantais
 a éascú trí bhíthin íoscheanglais theicniúla a leagan síos.
 CAIBIDIL III
 SEIRBHÍSÍ IONTAOIBHE
 Roinn 1
 Forálacha ginearálta
 Airteagal 9
 Dliteanas
 1. Beidh soláthraí seirbhísí iontaoibhe faoi
 dhliteanas as aon damáiste díreach a dhéantar d'aon duine nádúrtha nó
 dlítheanach de thoradh gan cloí leis na hoibleagáidí atá leagtha síos in Airteagal 15(1),
 ach amháin más féidir leis an soláthraí seirbhísí iontaoibhe a chruthú nach
 ndearnadh é sin go faillíoch.
 2. Beidh soláthraí cáilithe de sheirbhísí iontaoibhe
 faoi dhliteanas as aon damáiste díreach a dhéantar d'aon duine nádúrtha nó
 dlítheanach de thoradh mainneachtana na ceanglais atá leagtha síos sa Rialachán
 seo, go háirithe in Airteagal 19, a chomhlíonadh ach amháin más féidir
 leis an soláthraí cáilithe de sheirbhísí iontaoibhe a chruthú nach ndearnadh é
 sin go faillíoch.
 Airteagal 10
 Soláthraithe
 seirbhísí iontaoibhe ó thríú tíortha
 1. Seirbhísí iontaoibhe cáilithe agus
 deimhnithe cáilithe arna soláthar ag soláthraithe cáilithe de sheirbhísí iontaoibhe
 atá bunaithe i dtríú tír, glacfar leo mar sheirbhísí iontaoibhe cáilithe agus
 mar dheimhnithe cáilithe arna soláthar ag soláthraithe cáilithe de sheirbhísí
 iontaoibhe atá bunaithe ar chríoch an Aontais más rud é go n‐aithnítear
 na seirbhísí iontaoibhe cáilithe nó na deimhnithe cáilithe de thioscnamh na
 tríú tír sin faoi chomhaontú idir an tAontas agus tríú tíortha nó idir an
 tAontas agus eagraíochtaí idirnáisiúnta i gcomhréir le hAirteagal 218
 CFAE.
 2. I dtaca le mír 1, áiritheoidh
 comhaontuithe den sórt sin go gcomhlíonfaidh na soláthraithe seirbhísí
 iontaoibhe sna tríú tíortha nó na heagraíochtaí idirnáisiúnta na ceanglais is
 infheidhme maidir le seirbhísí iontaoibhe cáilithe agus deimhnithe cáilithe
 arna soláthar ag soláthraithe cáilithe de sheirbhísí iontaoibhe atá bunaithe ar
 chríoch an Aontais, go háirithe i ndáil le sonraí pearsanta a chosaint,
 slándáil agus maoirseacht.
 Airteagal 11
 Próiseáil
 agus cosaint sonraí
 1. Áiritheoidh soláthraithe seirbhísí
 iontaoibhe agus comhlachtaí maoirseachta go ndéanfar sonraí pearsanta a
 phróiseáil ar bhealach cothrom dleathach i gcomhréir le Treoir 95/46/CE.
 2. Próiseálfaidh soláthraithe seirbhísí
 iontaoibhe sonraí pearsanta i gcomhréir le Treoir 95/46/CE. Beidh próiseáil den
 sórt sin teoranta go docht don íosmhéid sonraí atá de dhíth chun deimhniú a
 eisiúint agus a choinneáil ann nó chun seirbhís iontaoibhe a sholáthar.
 3. Áiritheoidh soláthraithe seirbhísí
 iontaoibhe rúndacht agus sláine na sonraí a bhaineann leis an duine a gcuirtear
 an tseirbhís iontaoibhe ar fáil dó.
 4. Gan dochar don éifeacht dhlíthiúil a
 thugtar d'ainmneacha bréige faoin dlí náisiúnta, ní chuirfidh na Ballstáit cosc
 ar sholáthraithe seirbhísí iontaoibhe ainm bréige in ionad ainm an tsínitheora
 a úsáid ar dheimhnithe ríomhshínithe.
 Airteagal 12
 Rochtain do dhaoine faoi mhíchumas
 Seirbhísí
 iontaoibhe a sholáthraítear agus táirgí úsáideora deiridh a úsáidtear chun na
 seirbhísí sin a sholáthar, féachfar chuige go mbeidh rochtain ag daoine faoi
 mhíchumas orthu a mhéad is féidir é.
 Roinn
 2
 Maoirseacht
 Airteagal 13
 Comhlacht
 maoirseachta
 1. Ainmneoidh na Ballstáit comhlacht oiriúnach
 atá bunaithe ar a chríoch, nó, le comhaontú frithpháirteach, atá bunaithe i
 mBallstát eile faoi fhreagracht an Bhallstáit ainmniúcháin. Tabharfar do
 chomhlachtaí maoirseachta gach cumhacht maoirseachta agus imscrúdaithe is gá
 chun a gcúraimí a dhéanamh.
 2. Beidh an comhlacht maoirseachta freagrach
 as na cúraimí seo a leanas a dhéanamh:
 (a)
 faireachán a dhéanamh ar sholáthraithe seirbhísí
 iontaoibhe atá bunaithe ar chríoch an Bhallstáit ainmniúcháin lena áirithiú go
 ndéanfaidh siad na ceanglais atá leagtha síos in Airteagal 15 a
 chomhlíonadh;
 (b)
 maoirseacht a dhéanamh ar sholáthraithe cáilithe de
 sheirbhísí iontaoibhe atá bunaithe ar chríoch an Bhallstáit ainmniúcháin agus
 ar na seirbhísí iontaoibhe cáilithe a sholáthraíonn siad, lena áirithiú go
 gcomhlíonann siad agus na seirbhísí iontaoibhe cáilithe a sholáthraíonn siad na
 ceanglais is infheidhme atá leagtha síos sa Rialachán seo;
 (c)
 féachaint chuige go ndéanfar an fhaisnéis agus na
 sonraí ábhartha dá dtagraítear i bpointe (g) d'Airteagal 19(2), a thaifead
 soláthraithe cáilithe de sheirbhísí iontaoibhe, a chaomhnú agus go mbeidh
 rochtain orthu i dtólamh nuair a bheidh deireadh le gníomhaíochtaí an
 tsoláthraí cháilithe de sheirbhísí iontaoibhe, go ceann tréimhse oiriúnaí
 d'fhonn leanúnachas na seirbhíse a ráthú.
 3. Cuirfidh gach comhlacht maoirseachta
 tuarascáil bhliantúil maidir le gníomhaíochtaí maoirseachta na bliana féilire
 roimhe sin faoi bhráid an Choimisiúin agus na mBallstát roimh dheireadh na
 chéad ráithe den bhliain ina dhiaidh sin. Beidh na nithe seo a leanas ar a
 laghad inti:
 (a)
 faisnéis maidir lena gníomhaíochtaí maoirseachta;
 (b)
 achoimre ar na fógraí maidir le sárú a fuarthas ó
 sholáthraithe seirbhísí iontaoibhe i gcomhréir le hAirteagal 15(2);
 (c)
 staitisticí faoin margadh agus faoi úsáid na
 seirbhísí iontaoibhe cáilithe, lena n‐áirítear faisnéis maidir leis na
 soláthraithe cáilithe de sheirbhísí iontaoibhe iad féin, na seirbhísí
 iontaoibhe cáilithe a sholáthraíonn siad, na táirgí a mbaineann siad úsáid astu
 agus tuairisc ghinearálta ar a gcuid custaiméirí.
 4. Tabharfaidh na Ballstáit fógra don
 Choimisiún agus do na Ballstáit eile maidir le hainmneacha agus seoltaí na
 gcomhlachtaí maoirseachta atá ainmnithe acu féin.
 5. Tabharfar de chumhacht don Choimisiún, i
 gcomhréir le hAirteagal 38, gníomhartha tarmligthe a ghlacadh a bhaineann
 leis na nósanna imeachta is infheidhme maidir le sainiú na gcúraimí dá
 dtagraítear i mír 2.
 6. Féadfaidh an Coimisiún, trí bhíthin
 gníomhartha cur chun feidhme, sainiú a dhéanamh ar chúinsí, ar fhormáidí agus
 ar nósanna imeachta na tuarascála dá dtagraítear i mír 3. Déanfar na
 gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2).
 Airteagal 14
 Cúnamh
 frithpháirteach
 1. Comhoibreoidh comhlachtaí maoirseacht
 d'fhonn dea‐chleachtas agus faisnéis ábhartha agus cúnamh frithpháirteach
 a mhalartú lena chéile, chomh tapa agus is féidir é, le gur féidir
 gníomhaíochtaí a dhéanamh ar bhealach comhleanúnach. Cumhdófar sa chúnamh
 frithpháirteach, go háirithe, iarratais ar fhaisnéis agus bearta maoirseachta,
 amhail iarratais ar chigireachtaí a dhéanamh a bhaineann leis na hiniúchtaí
 slándála dá dtagraítear in Airteagail 15, 16 agus 17.
 2. Comhlacht maoirseachta lena ndéanfar
 iarratas ar chúnamh, ní fhéadfaidh sé é sin a dhiúltú ach amháin más rud é:
 (a)
 nach bhfuil sé inniúil déileáil leis an iarratas;
 nó
 (b)
 nach mbeadh sé i gcomhréir leis an Rialachán an t‐iarratas
 a chomhlíonadh.
 3. I gcás inarb iomchuí, féadfaidh comhlachtaí
 maoirseachta comh‐imscrúduithe a dhéanamh a mbeadh baill foirne de chuid
 comhlachtaí maoirseachta na Ballstát eile rannpháirteach iontu.
 Féadfaidh comhlacht maoirseachta an Bhallstáit
 ina bhfuil an t‐imscrúdú le déanamh cúraimí inscrúdúcháin a fhorchur ar
 bhaill foirne an chomhlachta mhaoirseachta a bhfuil cúnamh á thabhairt dó, i
 gcomhréir lena dlí náisiúnta féin. Ní fhéadfar cumhachtaí den sórt sin a
 fheidhmiú ach amháin faoi threoir ball foirne ón gcomhlacht maoirseachta óstaigh
 agus ina láthair. Beidh baill foirne an chomhlachta mhaoirseachta a bhfuil
 cúnamh á thabhairt dó faoi réir dlí náisiúnta an comhlachta mhaoirseachta
 óstaigh. Glacfaidh an comhlacht maoirseachta óstach freagracht as gníomhartha
 bhaill foirne an chomhlachta mhaoirseachta a bhfuil cúnamh á thabhairt dó.
 4. Féadfaidh an Coimisiún, trí bhíthin
 gníomhartha cur chun feidhme, sainiú a dhéanamh ar fhormáidí agus ar nósanna
 imeachta maidir leis an gcúnamh frithpháirteach dá bhforáiltear san Airteagal seo.
 Déanfar na gníomhartha cur chun feidhme sin a ghlacadh i gcomhréir leis an nós
 imeachta scrúdúcháin dá dtagraítear in Airteagal 39(2).
 Airteagal 15
 Ceanglais
 slándála is infheidhme maidir le soláthraithe seirbhísí iontaoibhe
 1. Déanfaidh soláthraithe seirbhísí iontaoibhe
 atá bunaithe ar chríoch an Aontais bearta teicniúla agus eagraíochtúla
 oiriúnacha chun na baoil do shlándáil na seirbhísí iontaoibhe a chuireann siad
 ar fáil a bhainistiú. Ag féachaint do chúrsaí teicneolaíochta, déanfaidh na
 bearta seo a áirithiú go mbeidh an leibhéal slándála oiriúnach do mhéid an
 bhaoil. Go háirithe, déanfar bearta chun tionchar teagmhas slándála a chosc
 agus a laghdú a oiread is féidir agus páirtithe leasmhara a chur ar an eolas
 maidir le ainiarsmaí aon teagmhais a tharlódh.
 Gan dochar d'Airteagal 16(1), féadfaidh
 aon soláthraí seirbhísí iontaoibhe tuarascáil ar iniúchadh slándála a rinne
 comhlacht neamhspleách aitheanta a chur faoi bhráid an chomhlachta
 mhaoirseachta le dearbhú go ndearnadh bearta slándála oiriúnacha.
 2. Tabharfaidh soláthraithe seirbhísí
 iontaoibhe fógra don chomhlacht maoirseachta inniúil, don chomhlacht náisiúnta
 inniúil chun slándála faisnéise agus do thríú páirtithe ábhartha eile amhail
 údaráis um chosaint sonraí, gan moill míchuí agus laistigh de 24 uaire an chloig
 ar a mhéad tar éis scéal a fháil faoi nuair is féidir sin, maidir le haon sárú
 slándála nó teip ó thaobh sláine de a mbeidh tionchar mór aige ar an tseirbhís
 iontaoibhe a chuirtear ar fáil agus ar na sonraí pearsanta atá á gcoinneáil
 faoin tseirbhís sin.
 I gcás inarb iomchuí, go háirithe má bhaineann
 sárú slándála nó teip ó thaobh sláine de le dhá Bhallstát nó níos mó,
 tabharfaidh an comhlacht maoirseachta lena mbaineann fógra do na comhlachtaí
 maoirseachta sna Ballstáit eile agus don Ghníomhaireacht Eorpach um Shlándáil
 Líonra agus Faisnéise (ENISA).
 Féadfaidh an comhlacht maoirseachta lena
 mbaineann an pobal a chur ar an eolas nó ceangal a chur ar an soláthraí
 seirbhísí iontaoibhe é sin a dhéanamh, i gcás ina meastar gur chun leas an
 phobail é an sárú a nochtadh.
 3. Déanfaidh an comhlacht maoirseachta
 achoimre ar na fógraí i leith sáruithe a fuarthas ó na soláthraithe seirbhísí
 iontaoibhe a thabhairt do ENISA agus don Choimisiún uair amháin sa bhliain.
 4. D'fhonn mír 1 agus mír 2 a chur
 chun feidhme, beidh sé de chumhacht ag an gcomhlacht maoirseachta inniúil
 treoracha ceangailteacha a eisiúint chuig soláthraithe seirbhísí iontaoibhe.
 5. Beidh sé de chumhacht ag an gCoimisiún
 gníomhartha tarmligthe a ghlacadh i gcomhréir le hAirteagal 38 a bhaineann
 le tuilleadh sonraithe a dhéanamh ar na bearta dá dtagraítear i mír 1.
 6. Féadfaidh an Coimisiún, trí bhíthin
 gníomhartha cur chun feidhme, sainiú a dhéanamh ar chúinsí, ar fhormáidí agus
 ar nósanna imeachta, lena n‐áirítear spriocdhátaí, atá infheidhme chun
 críche mhíreanna 1 go 3. Déanfar na gníomhartha cur chun feidhme sin a ghlacadh
 i gcomhréir leis an nós imeachta scrúdúcháin dá dtagraítear in Airteagal 39(2).
 Airteagal 16
 Maoirseacht ar sholáthraithe cáilithe de sheirbhísí iontaoibhe
 1. Is comhlacht neamhspleách aitheanta a
 dhéanfaidh iniúchadh ar sholáthraithe cáilithe de sheirbhísí iontaoibhe uair sa
 bhliain chun a dhearbhú go gcomhlíonann siad féin agus na seirbhísí iontaoibhe
 cáilithe a chuireann siad ar fáil na ceanglais atá leagtha amach sa Rialachán
 seo, agus seolfaidh siad an tuarascáil iniúchta slándála mar aon lena torthaí
 ar aghaidh chuig an gcomhlacht maoirseachta.
 2. Gan dochar do mhír 1, féadfaidh an
 comhlacht maoirseachta iniúchadh a dhéanamh ar na soláthraithe cáilithe de
 sheirbhísí iontaoibhe tráth ar bith le dearbhú go bhfuil siad féin agus na
 seirbhísí iontaoibhe cáilithe a chuireann siad ar fáil fós ag comhlíonadh na
 gceanglais atá leagtha amach sa Rialachán, bíodh sé sin dá stuaim féin nó ar
 iarratas ón gCoimisiún. Cuirfidh an comhlacht maoirseachta torthaí a iniúchtaí
 in iúl do na húdaráis um chosaint sonraí, i gcás inar cosúil gur sáraíodh
 rialacha maidir le cosaint sonraí pearsanta.
 3. Beidh sé de chumhacht ag an gcomhlacht
 maoirseachta treoracha ceangailteacha a eisiúint do na soláthraithe cáilithe de
 sheirbhísí iontaoibhe chun leigheas a chur ar aon mhainneachtain na ceanglais a
 chuirtear in iúl sa tuarascáil ar an iniúchadh slándála a chomhlíonadh.
 4. Maidir le mír 3, mura réitíonn an
 soláthraí cáilithe de sheirbhísí iontaoibhe aon mhainneachtain den sórt sin
 laistigh de theorainn ama leagtha síos ag an gcomhlacht maoirseachta, caillfidh
 sé a stádas cáilithe agus cuirfidh an comhlacht maoirseachta in iúl don
 soláthraí dá réir go n‐athrófar a stádas sna liostaí iontaofa dá
 dtagraítear in Airteagal 18.
 5. Tabharfar de chumhacht don Choimisiún
 gníomhartha tarmligthe a ghlacadh, i gcomhréir le hAirteagal 38, a
 bhaineann leis na cúinsí a shainiú ina dtabharfar aitheantas don chomhlacht
 neamhspleách a dhéanfaidh an t‐iniúchadh dá dtagraítear i mír 1 den Airteagal
 seo agus in Airteagal 15(1) agus in Airteagal 17(1).
 6. Féadfaidh an Coimisiún, trí bhíthin
 gníomhartha cur chun feidhme, sainiú a dhéanamh ar na cúinsí, na nósanna
 imeachta agus ar na fhormáidí atá infheidhme chun críche mhíreanna 1, 2 agus 4.
 Déanfar na gníomhartha cur chun feidhme sin a ghlacadh i gcomhréir leis an nós
 imeachta scrúdúcháin dá dtagraítear in Airteagal 39(2).
 Airteagal 17
 Seirbhís
 iontaoibhe cháilithe a thionscnamh
 1. Tabharfaidh
 soláthraithe cáilithe de sheirbhísí iontaoibhe fógra don chomhlacht
 maoirseachta maidir lena n‐intinn tosú ar sheirbhís iontaoibhe cháilithe
 a sholáthar agus cuirfidh said faoina bhráid tuarascáil ar an iniúcadh slándála
 arna dhéanamh ag comhlacht neamhspleách aitheanta, mar a foráiltear in Airteagal 16(1). Féadfaidh soláthraithe cáilithe de sheirbhísí
 iontaoibhe tosú ar an seirbhís iontaoibhe cháilithe a sholáthar tar éis dóibh
 an fógra a thabhairt agus an tuarascáil ar an iniúchadh slándála a chur faoi
 bhráid an chomhlachta maoirseachta.
 2. Nuair a bheidh na
 doiciméid ábhartha curtha faoi bhráid an chomhlachta maoirseachta i gcomhréir
 le mír 1, cuirfear na soláthraithe seirbhísí cháilithe ar na liostaí
 iontaofa dá dtagraítear in Airteagal 18 a léiríonn go bhfuil an fógra
 maidir leis tugtha.
 3. Fíoróidh an comhlacht
 maoirseachta go bhfuil an soláthraí seirbhíse iontaoibhe cáilithe agus na
 seirbhísí iontaoibhe cáilithe atá á soláthar aige ag comhlíonadh cheanglais an
 Rialacháin.
 Léireoidh an comhlacht maoirseachta stádas
 cáilithe na soláthraithe seirbhísí cáilithe agus na seirbhísí iontaofa cáilithe
 a sholáthraíonn siad sna liostaí iontaofa tar éis cinneadh dearfach an
 fhíoraithe, tráth nach déanaí ná aon mhí amháin tar éis an fógraa thabhairt i
 gcomhréir le mír 1.
 Mura gcuirfear an fíorú i gcrích laistigh de
 mhí amháin, cuirfidh an comhlacht maoirseachta na cúiseanna leis an mhoill in
 iúl don soláthraí seirbhíse iontaoibhe cáilithe agus luafaidh sé an tréimhse a
 thógfaidh sé an fíorú a chur i gcrích.
 4. Ní féidir leis an
 gcomhlacht seirbhíse poiblí lena mbaineann diúltú do sheirbhís iontaoibhe
 cháilithe a bhí faoi réir ag an bhfógra dá dtagraítear i mír 1 maidir le
 comhlíonadh nós imeachta ná foirmiúlachta riaracháin, toisc nach cuireadh san
 áireamh iad sna liostaí dá dtagraítear i mír 3.
 5. Féadfaidh an
 Coimisiún, trí bhíthin gníomhartha cur chun feidhme, sainiú a dhéanamh ar
 chúinsí, ar fhormáidí agus ar nósanna imeachta chun críche mhíreanna 1, 2 agus
 3. Glacfar na gníomhartha cur chun feidhme sin i gcomhréir leis an nós imeachta
 scrúdúcháin dá dtagraítear in Airteagal 39(2).
 Airteagal 18
 Liostaí
 iontaofa
 1. Déanfaidh gach Ballstát liostaí iontaofa a
 bhunú, a chothabháil agus a fhoilsiú ina mbeidh faisnéis faoi sholáthraithe
 cáilithe de sheirbhísí iontaoibhe cáilithe a bhfuil sé inniúil chuige sin chomh
 maith le faisnéis faoi na seirbhísí iontaoibhe cáilithe a sholáthraíonn siad.
 2. Déanfaidh gach Ballstát liostaí iontaofa
 atá ríomhshínithe nó ríomhshéalaithe a bhunú, a chothabháil agus fhoilsiú ar
 bhealach slán mar a foráiltear i mír 1, i bhfoirm atá oiriúnach do
 phróiseáil uathoibrithe.
 3. Cuirfidh na Ballstáit in iúl don
 Choimisiún, gan moill mhíchuí, faisnéis faoin gcomhlacht atá freagrach as
 liostaí iontaofa náisiúnta a bhunú, a chothabháil agus fhoilsiú, agus
 mionsonraí maidir leis an áit ina bhfuil na liostaí sin foilsithe, maidir leis
 an deimhniú a úsáideadh chun na liostaí iontaofa a shíniú nó a shéalú agus
 maidir le haon athruithe eile uirthi.
 4. Déanfaidh an Coimisiún, trí chainéal slán,
 an fhaisnéis dá dtagraítear in mír 3 a chur ar fáil don phobal i bhfoirm
 ríomhshínithe nó ríomhshéalaithe atá oiriúnach do phróiseáil uathoibrithe.
 5. Tabharfar
 de chumhacht don Choimisiún gníomhartha tarmligthe a ghlacadh i gcomhréir le hAirteagal 38
 a fhad a bhaineann le sainiú na faisnéise dá dtagraítear i mír 1.
 6. Féadfaidh an Coimisiún, trí bhíthin
 gníomhartha cur chun feidhme, sainiú a dhéanamh ar shonraíochtaí teicniúla agus
 formáidí liostaí iontaofa is infheidhme chun críocha mhíreanna 1 go 4. Déanfar
 na gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2).
 Airteagal 19
 Ceanglais
 maidir le soláthraithe cáilithe de sheirbhísí iontaoibhe
 1. Agus deimhniú cáilithe á eisiúint aige, fíoróidh
 soláthraí seirbhíse iontaoibhe cáilithe, ar dhóigheanna cuí agus i gcomhréir
 leis an dlí naisiúnta, aitheantas agus, más cuí, saintréithe an duine nádúrtha
 nó dhlítheanaigh ar eisíodh an deimhniú incháilithe dó.
 Is é an soláthraí seirbhíse cáilithe, nó tríú páirtí
 údaraithe atá ag feidhmiú faoi fhreagracht an tsoláthraí seirbhíse cháilithe, a
 fhíoróidh an fhaisnéis sin:
 (a)
 trí láithreacht fhicisiúil an duine nádúrtha nó
 ionadaí údaraithe an duine dlítheanaigh, nó
 (b)
 go cianda, ag úsáid modhanna ríomhaitheantais faoi
 scéim ar tugadh fógra maidir léi agus a eisíodh i gcomhréir le pointe (a).
 2. Déanfaidh soláthraithe cáilithe de sheirbhísí iontaoibhe
 a sholáthraíonn seirbhísí iontaoibhe cáilithe na nithe seo a leanas:
 (a)
 baill foirne a fhostú a bhfuil an saineolas, an
 taithí agus na cáilíochtaí cuí acu agus a chuirfidh nósanna imeachta
 bainistíochta agus riaracháin i bhfeidhm atá i chomhréir le caighdeáin Eorpacha
 nó idirnáisiúnta agus a bhfuil oiliúint chuí faighte acu maidir le rialacha
 slándála agus cosanta sonraí pearsanta;
 (b)
 an dliteanais i leith damáistí a ghlacadh trí
 acmhainní leordhóthanacha airgeadais a nó scéim chuí árachais dliteanais bheith
 acu ;
 (c)
 roimh dul isteach i gcaidreamh conarthach, aon
 duine ar mian leis seirbhís iontaoibhe incháilithe a úsáid a chur ar an eolas
 go mion faoi na téarmaí agus na coinníollacha maidir le húsáid na seirbhíse
 sin;
 (d)
 córais agus táirgí iontaofa a úsáid atá cosanta ar
 mhionathruithe agus a áirithíonn slándáil theicniúil agus iontaofacht an
 phróisis a láimhseálann siad;
 (e)
 córais iontaofa a úsáid chun sonraí a thugtar dóibh
 a stóráil, i bhfoirm infhíoraithe, sa dhóigh is:
 –
 nach bhfuil na sonraí ar fáil don phobal chun
 aisghabhála ach sa chás go bhfuarthas cead an duine ar eisíodh na sonraí sin
 dó,
 –
 nach féidir ach le daoine údaraithe iontrálacha
 agus athruithe a dhéanamh,
 –
 gur féidir fíordheimhniú faisnéise a sheiceáil;
 (f)
 bearta a dhéanamh in aghaidh brionnú agus
 gadaíochta sonraí;
 (g)
 taifead a choimeád ar feadh tréimhse chuí ar gach
 faisnéis chuí a bhaineann le sonraí arna n‐eisiúint agus arna bhfáil ag
 an soláthraí cáilithe de sheirbhíse iontaoibhe , go háirithe ar mhaithe le
 fianaise a sholáthar in imeachtaí dlíthiúla. Is féidir an taifeadadh sin a
 dhéanamh go leictreonach;
 (h)
 plean foirceanta a bheith acu atá cothrom le dáta
 chun leanúnachas seirbhíse a áirithiú i gcomhréir leis na socruithe a dhéanann
 an comhlacht meastóireachta faoi phointe (c) d'Airteagal 13(2);
 (i)
 próiseáil dhleathach sonraí pearsanta a áirithiú i
 gcomhréir le hAirteagal 11.
 3. Maidir le soláthraithe
 cáilithe de sheirbhísí iontaoibhe a eisíonn deimhnithe cáilithe, cláróidh siad
 cúlghairm an deimhnithe ina mbunachar sonraí deimhnithe laistigh de dheich
 nóiméad ó theacht i bhfeidhm don chúlghairm.
 4. Maidir le mír 3,
 cuirfidh soláthraithe cáilithe de sheirbhísí iontaoibhe a eisíonn deimhnithe
 cháilithe, cuirfidh siad ar fáil d'aon pháirtí is úsáideoir faisnéis maidir le
 stádas bailíochta nó stádas cúlghairme deimhnithe cáilithe a d'eisigh siad. Cuirfear an fhaisnéis sin ar fáil tráth ar bith
 agus i gcás gach deimhnithe ar a laghad, ar bhealach uathoibríoch atá iontaofa,
 saor in aisce agus éifeachtúil.
 5. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeán a bhunú maidir le córais agus tairgí iontaofa. Measfar go bhfuiltear ag comhlíonadh na gceanglas atá leagtha síos in Airteagal 19,
 i gcás ina gcomhlíonann córais agus táirgí iontaofa na caighdeáin sin. Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris
 Oifigiúil an Aontais Eorpaigh.
 Roinn
 3
 Ríomhshíniú
 Airteagal 20
 Éifeachtaí
 dlíthiúla agus glacadh ríomhshínithe
 1. Ní shéanfar ar
 ríomhshíniú éifeacht dhlíthiúil ná inghlacthacht mar fhianaise in imeachtaí
 dlíthiúla mar gheall ar é bheith i bhfoirm leictreonach amháin.
 2. Beidh
 ríomhshíniúcáilithe ar aon éifeacht dhlíthiúil le síniúlámhscríofa .
 3. Aithneofar agus
 glacfar le ríomhshínithe incháilithe i ngach Ballstát.
 4. Más ríomhshíniú ag a
 bhfuil leibhéal dearbhaithe slándála atá níos ísle ná leibhéal ríomhshínithe
 cháilithe atá á lorg, go háirithe más Ballstát atá á lorg chun rochtain a fháil
 ar sheirbhís phoiblí ar bhonn measúnú cuí ar na rioscaí a bhaineann le seirbhís
 mar í, aithneofar agus glacfar le gach ríomhshíniú atá aon leibhéal dearbhaithe
 slándála ar a laghad leis.
 5. Ní lorgfaidh na
 Ballstáit, chun rochtain trasteorann a fháil ar sheirbhísí ar líne atá á
 dtairiscint ag comhlacht poiblí, leibhéal níos airde dearbhaithe slándála ná
 leibhéal ríomhshínithe cháilithe.
 6. Tabharfar de chumhacht
 don Choimisiún gníomhartha tarmligthe a ghlacadh, i gcomhréir le hAirteagal 38,
 a bhaineann leis na léibhéil difriúla slándála a shainiú maidir le ríomhshíniú,
 dá dtagraítear i mír 4.
 7. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeán a bhunú do leibhéil slándála ríomhshínithe. Toimhdeofar go bhfuiltear ag comhlíonadh an leibhéil slándála a
 sainíodh i ngníomh tarmligthe a glacadh de bhun míre 6 i gcás ina
 gcomhlíonfaidh ríomhshíniú na caighdeáin sin. Déanfar na gníomhartha cur chun feidhme sin a ghlacadh i gcomhréir leis
 an nós imeachta scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris
 Oifigiúil an Aontais Eorpaigh.
 Airteagal 21
 Deimhnithe
 cáilithe le haghaidh ríomhshíniú
 1. Comhlíonfaidh
 deimhnithe cáilithe le haghaidh ríomhshínithe na ceanglais atá leagtha síos in Iarscríbhinn I.
 2. Ní bheidh deimhnithe
 cáilithe le haghaidh riomhshínithe faoi réir aon cheanglas sainordaitheach a
 théann thar na ceanglais atá leagtha síos in Iarscríbhinn I.
 3. Má chúlghairtear
 deimhniú cáilithe le haghaidh ríomhshínithe tar éis a chéadghníomhachtaithe,
 caillfidh sé a bhailíocht, agus ní thabharfaidh athnuachan bailíochta ar ais a
 stádas in imthosca ar bith.
 4. Tabharfar de chumhacht
 don Choimisiún gníomhartha tarmligthe a ghlacadh i gcomhréir le hAirteagal 38
 a fhad a bhaineann leis na ceanglais atá leagtha síos in Iarscríbhinn I a
 shonrú a thuilleadh.
 5. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeán is infheidhme maidir le deimhnithe cáilithe don ríomhshíniú. Toimhdeofar go bhfuiltear ag comhlíonadh na
 gceanglas atá leagtha síos in Iarscríbhinn I, i gcás ina gcomhlíonfaidh
 deimhniú cáilithe le haghaidh ríomhshínithe na caighdeáin sin. Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris
 Oifigiúil an Aontais Eorpaigh.
 Airteagal 22
 Ceanglais
 maidir le gléasanna um chruthú ríomhshínithe cáilithe
 1. Comhlíonfaidh
 gléasanna um chruthú ríomhshínithe cáilithe na ceanglais atá leagtha síos in Iarscríbhinn II.
 2. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha caighdeáin
 a bhunú is infheidhme maidir le gléasanna um chruthú ríomhshínithe cáilithe. Toimhdeofar go bhfuiltear ag comhlíonadh na
 gceanglas atá leagtha síos in Iarscríbhinn II, i gcás ina gcomhlíonfaidh
 gléas um chruthú ríomhshínithe cáilithe na ceanglais sin. Déanfar na gníomhartha cur chun feidhme sin a ghlacadh i gcomhréir leis
 an nós imeachta scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris
 Oifigiúil an Aontais Eorpaigh.
 Airteagal 23
 Deimhniú
 gléasanna um chruthú ríomhshínithe cáilithe
 1. Féadfaidh comhlachtaí
 iomchuí poiblí nó príobháideacha arna n‐ainmniú chuige sin ag na
 Ballstáit gléasanna um chruthú ríomhshínithe cáilithe a dheimhniú ar chuntar go
 dtéann siad trí phróiseas meastóireachta slándála arna seoladh i gcomhréir le
 ceann de na caighdeáin maidir le measúnú slándála a dhéanamh ar tháirgí
 teicneolaíochta faisnéise a luafar i liosta a bhunóidh an Coimisiún trí bhíthin
 gníomhartha cur chun feidhme. Déanfar
 na gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris Oifigiúil an
 Aontais Eorpaigh.
 2. Cuirfidh na Ballstáit
 in iúl don Choimisiún agus do na Ballstáit eileainmneacha agus seoltaí na
 gcomhlachtaí poiblí nó príobháideacha arna n‐ainmniú chuige sin , dá
 dtagraítear mír 1.
 3. Tabharfar de chumhacht
 don Choimisiún gníomhartha tarmligthe a ghlacadh, i gcomhréir le hAirteagal 38,
 a fhad a bhaineann le critéir shonracha a bhunú atá le comhlíonadh ag na
 comhlachtaí arna n‐ainmniú dá dtagraítear i mír 1.
 Airteagal 24
 Foilsiú
 liosta de ghléasanna deimhnithe um chruthú ríomhshínithe cáilithe
 1. Cuirfidh na Ballstáit
 in iúl don Choimisiún, gan moill míchuí, faisnéis maidir le gléasanna um chruthú
 ríomhshínithe cáilithe arna ndeimhniú ag na comhlachtaí dá dtagraítear in Airteagal 23. Cuirfidh siad in iúl don Choimisiún freisin, gan
 moill míchuí, faisnéis maidir le gléasanna um chruthú ríomhshínithe nach
 ndeimhneofar a thuilleadh.
 2. Ar bhonn na faisnéise
 arna fáil, bunóidh, cothabhálfaidh agus foilseoidh an Coimisiún liosta de
 ghléasanna deimhnithe um chruthú ríomhshínithe cáilithe.
 3. Féadfaidh an
 Coimisiún, trí bhíthin gníomhartha cur chun feidhme, sainiú a dhéanamh ar
 chúinsí, ar fhormáidí agus ar nósanna imeachta infheidhme chun críche mhír 1. Déanfar na gníomhartha cur chun feidhme sin a
 ghlacadh i gcomhréir leis an nós imeachta scrúdúcháin dá dtagraítear in Airteagal 39(2).
 Airteagal 25
 Ceanglais maidir le ríomhshínithe cáilithe a bhailíochtú
 1. Glacfar le bailíocht
 ríomhshínithe cháilithe ar an tuiscint gur féidir a chruthú le hardleibhéal
 cinnteachta, am an tsínithe, :
 (a)
 gur deimhniú cáilithe ríomhshínithe atá i gcomhréir
 leis na forálacha atá leagtha síos in Iarscríbhinn I atá sa deimhniú atá
 ag tacú leis an síniú;
 (b)
 go bhfuil an deimhniú cáilithe atá ag teastáil
 barántúil agus bailí;
 (c)
 gur sonraí um bailíochtú ríomhaitheantais a
 chomhfhreagraíonn do na sonraí a soláthraíodh do pháirtithe is úsáideoirí;
 (d)
 gur foireann sonraí a léiríonn gan athbhrí an
 sínitheoir a soláthraíodh i gceart do pháirtithe is úsáideoirí;
 (e)
 i gcás ina n‐úsáidtear ainm bréige, go
 gcuirtear sin in iúl go follasach do pháirtithe is úsáideoirí;
 (f)
 gur gléas um chruthú ríomhshínithe incháilithe a
 chruthaigh an ríomhshíniú;
 (g)
 nár cuireadh slándáil na sonraí sínithe i mbaol;
 (h)
 go gcomhlíonfar na ceanglais dá bhforáiltear in mír
 7 d'Airteagal 3;
 (i)
 go dtugann an córas a úsáidtear chun an ríomhshíniú
 a bhailíochtú toradh an phróisis bhailíochtaithe sin go cruinn don pháirtí is
 úsáideoir agus ligeann sé don pháirtí sin aon cheisteanna slándála ábhartha a
 d'fhéadfadh bheith ann a bhrath.
 2. Tabharfar de chumhacht
 don Choimisiún gníomhartha tarmligthe a ghlacadh i gcomhréir le hAirteagal 38
 a fhad a bhaineann le tuilleadh sonraithe a dhéanamh ar na ceanglais shonracha
 atá leagtha síos i mír 1.
 3. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeán a bhunú is infheidhme maidir le ríomhshínithe cáilithe a bhailíochtú. Toimhdeofar go bhfuiltear ag comhlíonadh na
 gceanglas atá leagtha síos i mír 1, i gcás ina gcomhlíonfaidh bailíochtú
 na ríomhshínithe cáilithe na caighdeáin sin. Déanfar na gníomhartha cur chun feidhme sin a ghlacadh i gcomhréir leis
 an nós imeachta scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris
 Oifigiúil an Aontais Eorpaigh.
 Airteagal 26
 Seirbhís
 bhailíochtaithe cháilithe le haghaidh ríomhshíniú cáilithe
 1. Soláthróidh soláthraí
 seirbhísí iontaoibhe cáilithe seirbhís bhailíochtaithe le haghaidh
 ríomhshínithe cáilithe, ar soláthraí é:
 (a)
 s sholáthraíonn bailíochtú i gcomhréir le Airteagal 25(1),
 agus
 (b)
 a chuireann ar chumas na bpáirtithe atá ag brath ar
 torthaí an phróisis bhailíochtaithe a ghlacadh ar bhealach uathoibríoch atá
 iontaofa, éifeachtúil agus lena bhfuil ag gabháil ríomhshíniú ardleibhéil nó
 ríomhshéala ardleibhéil sholáthraí na seirbhíse bailíochtaithe cáilithe.
 2. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeáina bhunú is infheidhme maidir le seirbhís bhailíochtaithe cháilithe dá
 dtagraítear i mír 1. Toimhdeofar
 go bhfuiltear ag comhlíonadh na gceanglas atá leagtha síos i bpointe (b) de
 mhír 1, i gcás ina gcomhlíonfaidh an tseirbhís bhailíochtaithe don ríomhshíniú
 cáilithe na caighdeáin sin. Déanfar
 na gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris Oifigiúil an
 Aontais Eorpaigh.
 Airteagal 27
 Caomhnú
 ríomhshínithe cáilithe
 1. Is soláthraí seirbhísí
 iontaoibhe cáilithe a sholáthróidh seirbhíse caomhnaithe ríomhshínithe cáilithe
 ar seirbhís í a úsáideann nósanna imeachta agus teicneolaíochtaí a bhfuil sé ar
 a gcumas iontaofacht na sonraí bailíochtaithe ríomhshínithe cáilithe a shíneadh
 amach thar an tréimhse bhailíochta theicniúil.
 2. Tabharfar de chumhacht
 don Choimisiún gníomhartha tarmligthe a ghlacadh i gcomhréir le hAirteagal 38
 a fhad a bhaineann leis na ceanglais atá leagtha síos i mír 1 a shonrú a
 thuilleadh.
 3. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeáin a bhunú is infheidhme maidir le ríomhshínithe incháilithe a
 chaomhnú. Toimhdeofar go bhfuiltear
 ag comhlíonadh na gceanglas atá leagtha síos i mír 1, i gcás ina
 gcomhlíonfaidh na socruithe maidir le caomhnú na ríomhshínithe incháilithe na
 caighdeáin sin. Déanfar na
 gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris Oifigiúil an
 Aontais Eorpaigh.
 Roinn
 4
 Ríomhshéalaí
 Airteagal 28
 Éifeachtaí
 dlíthiúla ríomhshéalaí
 1. Ní shéanfar ar
 ríomhshéala éifeacht dhlíthiúil ná inghlacthacht mar fhianaise in imeachtaí
 dlíthiúla mar gheall ar é bheith i bhfoirm leictreonach amháin.
 2. Beidh toimhde
 dhlíthiúil ag an ríomhshéala cáilithe a thugann ráthaíocht maidir le
 barántúlacht agus sláine na sonraí lena bhfuil sé nasctha.
 3. Aithneofar agus
 glacfar le ríomhshéala cáilithe i ngach Ballstát.
 4. Más ríomhshíniú ag a
 bhfuil leibhéal dearbhaithe slándála atá níos ísle ná leibhéal ríomhshínithe
 cháilithe atá á lorg, go háirithe más Ballstát atá á lorg chun rochtain a fháil
 ar sheirbhís phoiblí ar bhonn measúnú cuí ar na rioscaí a bhaineann le seirbhís
 mar í, aithneofar agus glacfar le gach ríomhshíniú atá aon leibhéal dearbhaithe
 slándála ar a laghad leis
 5. Ní lorgfaidh na
 Ballstáit, chun rochtain trasteorann a fháil ar sheirbhísí ar líne atá á
 dtairiscint ag comhlacht poiblí, leibhéal níos airde dearbhaithe slándála ná
 leibhéal ríomhshínithe cháilithe.
 6. Tabharfar de chumhacht
 don Choimisiún gníomhartha tarmligthe a ghlacadh, i gcomhréir le hAirteagal 38,
 a fhad a bhaineann leis na léibhéil difriúla de dearbhaithe slándála a shainiú
 maidir le ríomhshéalaí, dá dtagraítear i mír 4.
 7. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeán a bhunú is infheidhme maidir leis na leibhéal dearbhaithe slándála le
 haghaidh ríomhshéalaí. Toimhdeofar go bhfuiltear ag comhlíonadh an leibhéil
 slándála a sainíodh i ngníomh tarmligthe ar glacadh de bhun mhír 6 i gcás ina
 gcomhlíonfaidh ríomhshíniú na caighdeáin sin. Déanfar na gníomhartha cur chun
 feidhme sin a ghlacadh i gcomhréir leis an nós imeachta scrúdúcháin dá
 dtagraítear in Airteagal 39(2). Foilseoidh an Coimisiún na gníomhartha sin
 in Iris Oifigiúil an Aontais Eorpaigh.
 Airteagal 29
 Ceanglais
 maidir le deimhnithe cáilithe le haghaidh ríomhshéalaí
 1. Comhlíonfaidh deimhnithe cáilithe le
 haghaidh ríomhshéalaí na ceanglais a leagtar síos in Iarscríbhinn III.
 2. Ní bheidh deimhnithe cáilithe le haghaidh
 riomhshéalaí faoi réir aon cheanglas shainordaitheach de bhreis ar na ceanglais
 atá leagtha síos in Iarscríbhinn III.
 3. Má chúlghairtear deimhniú cáilithe le
 haghaidh ríomhshéala tar éis a chéadghníomhachtaithe, caillfidh sé a
 bhailíocht, agus ní thabharfaidh athnuachan bailíochta ar ais a stádas in
 imthosca ar bith.
 4. Tabharfar de chumhacht don Choimisiún
 gníomhartha tarmligthe a ghlacadh i gcomhréir le hAirteagal 38, a fhad a
 bhaineann leis na ceanglais atá leagtha síos in Iarscríbhinn III a shonrú
 a thuilleadh.
 5. Féadfaidh an Coimisiún, trí bhíthin
 gníomhartha cur chun feidhme, uimhreacha tagartha caighdeán a bhunú is
 infheidhme maidir le deimhnithe cáilithe le haghaidh ríomhshéalaí. Toimhdeofar
 go bhfuiltear ag comhlíonadh na gceanglas atá leagtha síos in Iarscríbhinn III,
 i gcás ina gcomhlíonfaidh deimhniú cáilithe le haghaidh ríomhshéala na
 caighdeáin sin. Déanfar na gníomhartha cur chun feidhme sin a ghlacadh i
 gcomhréir leis an nós imeachta scrúdúcháin dá dtagraítear in Airteagal 39(2).
 Foilseoidh an Coimisiún na gníomhartha sin in Iris Oifigiúil an
 Aontais Eorpaigh.
 Airteagal 30
 Gléasanna um chruthú ríomhshéala cáilithe
 1. Beidh feidhm mutatis mutandis ag Airteagal 22
 maidir leceanglais maidir le gléasanna um chruthú ríomhshéala cáilithe.
 2. Beidh feidhm mutatis mutandis ag Airteagal 23
 maidir le deimhniú gléasanna um chruthú ríomhshéala cáilithe.
 3. Beidh feidhm mutatis mutandis ag Airteagal 24
 maidir le foilsiú liosta de ghléasanna um chruthú ríomhshéala cáilithe
 deimhnithe.
 Airteagal 31
 Bailíochtú
 agus caomhnú ríomhshéalaí cáilithe
 Beidh feidhm mutatis mutandis
 Airteagail 25, 26 agus 27 maidir le bailíochtú agus ar caomhnú ríomhshéalaí
 cáilithe.
 Roinn
 5
 Ríomhstampa
 ama
 Airteagal 32
 Éifeacht
 dhlíthiúil ríomhstampaí ama
 1. Ní shéanfar ar ríomhstampa ama éifeacht dhlíthiúil ná
 inghlacthacht mar fhianaise in imeachtaí dlíthiúla mar gheall ar é bheith i
 bhfoirm leictreonach amháin.
 2. Beidh toimhde dhlíthiúil ag an ríomhstampa ama cáilithe
 a thugann ráthaíocht maidir leis an am a luann sé agus maidir le barántúlacht
 na sonraí lena bhfuil sé nasctha.
 3. Aithneofar agus glacfar le ríomhstampaí ama cáilithe i
 ngach Ballstát .
 Airteagal 33
 Ceanglais
 maidir le ríomhstampaí ama cáilithe
 1. Comhlíonfaidh ríomhstampa ama cáilithe na ceanglais seo
 a leanas:
 (a)
 tá sé nasctha go cruinn le hAm Uilíoch Lárnach ar
 bhealach a chuirfidh bac ar aon fhéidearthacht na sonraí a go dobhraite;
 (b)
 tá sé bunaithe ar fhoinse chruinn ama;
 (c)
 d'eisigh soláthraí seirbhísí iontaoibhe cáilithe é;
 (d)
 síníodh é le ríomhshíniú ardleibhéil nó le
 ríomhshéala ardleibhéil an tsoláthraí seirbhísí iontaoibhe cháilithe, nó lena
 chothrom.
 2. Féadfaidh an Coimisiún, trí bhíthin
 gníomhartha cur chun feidhme, uimhreacha tagartha caighdeán a bhunú is
 infheidhme maidir le cruinneas an naisc idiram agus sonraí agus maidir le
 foinse chruinn ama. Toimhdeofar go
 bhfuiltear ag comhlíonadh na gceanglas atá leagtha síos i mír 1, i gcás
 ina gcomhlíonfaidh cuinneas an naisc idir am agus sonraí agus foinse chruinn
 ama na caighdeáin sin. Déanfar na
 gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris Oifigiúil an
 Aontais Eorpaigh.
 Roinn
 6
 Ríomhdhoiciméid
 Airteagal 34
 Éifeachtaí
 dlíthiúla agus glacadh ríomhdhoiciméad
 1. Measfar go bhfuil
 ríomhdhoiciméad coibhéiseach le doiciméad páipéir agus inghlactha mar fhianaise
 in imeachtaí dlíthiúla, ag féacaint dá leibhéal dearbhaithe barántúlachta agus
 sláine.
 2. Ríomhdhoiciméad lena
 ngabhann ríomhshíniú cáilithe nó ríomhshéala cáilithe an duine atá inniúil an
 doiciméad sin a eisiúint, beidh toimhde dhlíthiúil aige maidir lena
 bharántúlacht agus maidir lena shláine ar chuntar nach bhfuil tréithe
 dinimiciúla ann a fhágann gur féidir an doiciméad a athrú go huathoibríoch.
 3. Nuair atá doiciméad
 bunaidh nó cóip dheimhnithe de dhíth chun seirbhís phoiblí atá á tairiscint ar
 líne ag comhlacht poiblí a sholáthar, glacfar i mBallstáit eile gan aon cheanglais
 bhreise ar a laghad le ríomhdhoiciméid a eisíonn na daoine atá inniúil chun na
 doiciméid sin a eisiúint agus a mheastar a bheith ina dhoiciméid bhunaidh nó
 ina gcóipeanna deimhnithe i gcomhréir leis an dlí náisiúnta sa Bhallstát
 tionscnaimh.
 4. Féadfaidh an
 Coimisiún, trí bhíthin gníomhartha cur chun feidhme, formáidí ríomhshínithe
 agus ríomhshéalaí a shainiú a nglacfar leo nuair a iarrann Ballstát, chun
 seirbhís ar líne a sholáthar atá á tairiscint ag comhlacht poiblí, doiciméad
 atá sínithe nó séalaithe dá dtagraítear i mír 2. Déanfar na gníomhartha cur chun feidhme sin a ghlacadh i gcomhréir leis
 an nós imeachta scrúdúcháin dá dtagraítear in Airteagal 39(2).
 Roinn
 7
 Ríomhsheirbhís
 seachadta incháilithe
 Airteagal 35
 Éifeacht
 dhlíthiúil ríomhsheirbhíse seachadta
 1. Beidh sonraí a seoladh
 nó a glacadh trí ríomhsheirbhís seachadta inghlactha mar fhianaise in imeachtaí
 dlíthiúla, ó thaobh shláine na sonraí agus chinnteacht an dáta agus an ama a
 seoladh na sonraí sin chuig seolaí sonraithe nó ó thaobh chinnteacht an dáta
 agus ama a ghlac seolaí sonraithe iad.
 2. Beidh toimhde
 dhlíthiúil ag sonraí a seoladh nó a glacadh trí ríomhsheirbhís seachadta
 cháilithe maidir le sláine na sonraí agus maidir le cruinneas an ama a seoladh
 nó a glacadh iad agus atá léirithe ag an gcóras um ríomhsheirbhís seachadta
 cháilithe.
 3. Tabharfar de chumhacht
 don Choimisiún gníomhartha tarmligthe a ghlacadh i gcomhréir le hAirteagal 38
 a fhad a bhaineann le meicníochtaí seolta agus glactha sonraí a úsáideann
 ríomhsheirbhísí seachadta a shonrú, a úsáidfear féachaint idir‐inoibritheacht
 a chothú idir ríomhsheirbhísí seachadta.
 Airteagal 36
 Ceanglais
 maidir le ríomhsheirbhísí seachadta cáilithe
 1. Comhlíonfaidh
 ríomhsheirbhísí seachadta cáilithe na ceanglais seo a leanas:
 (a)
 caithfidh soláthraí seirbhíse iontaoibhe cáilithe
 amháin nó níos mó iad a sholáthar;
 (b)
 caithfear a bheith in annan seoltóir, agus más
 iomchuí, an seolaí aithint gan débhrí dá mbarr;
 (c)
 caithfidh an próiseas seolta agus glactha sonraí
 bheith slánaithe ag ríomhshíniú ardleibhéil nó ag ríomhshéala ardleibhéil de
 chuid soláthraí cháilithe de sheirbhísí iontaoibhe cáilithe ar bhealach a
 chuirfidh bac ar aon fhéidearthacht na sonraí a n‐athrú go dobhraite;
 (d)
 aon athrú sonraí is gá a dhéanamh ar mhaithe le
 seoladh agus glacadh na sonraí, ní foláir é a chur in iúl go follasach do
 sheoltóir agus do sheolaí na sonraí;
 (e)
 is gá dáta seolta na sonraí, dáta glactha na sonraí
 agus dáta aon athruithe ar na sonraí a léiriú le ríomhstampa ama cáilithe;
 (f)
 más amhlaidh atá na sonraí á n‐aistriú idir
 dhá sholáthraí cháilithe de sheirbhísí iontaoibhe cáilithe nó níos mó, beidh
 feidhm ag na ceanglais i bpointí (a) go (e) maidir leis na soláthraithe
 seirbhísí iontaoibhe cáilithe go léir.
 2. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeán a bhunú is infheidhme maidir le próisis seolta agus ghlactha sonraí. Toimhdeofar go bhfuiltear ag comhlíonadh na
 gceanglas atá leagtha síos i mír 1, i gcás ina gcomhlíonfaidh próisis
 seolta agus ghlactha sonraí na caighdeáin sin. Déanfar na gníomhartha cur chun feidhme sin a ghlacadh i gcomhréir leis
 an nós imeachta scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris
 Oifigiúil an Aontais Eorpaigh.
 Roinn
 8
 Fíordheimhniú
 suíomhanna gréasáin
 Airteagal 37
 Ceanglais
 maidir le deimhnithe cáilithe um fhíordheimhniú suíomhanna gréasáin
 1. Comhlíonfaidh
 deimhnithe cáilithe um fhíordheimhniú suíomhanna gréasáin na ceanglais a
 leagtar síos in Iarscríbhinn IV.
 2. Aithneofar agus
 glacfar le, deimhnithe cáilithe fhíordheimhnithe suíomhanna gréasáin i ngach
 Ballstát.
 3. Tabharfar de chumhacht
 don Choimisiún gníomhartha tarmligthe a ghlacadh i gcomhréir le hAirteagal 38,
 a fhad a bhaineann leis na ceanglais atá leagtha síos in Iarscríbhinn IV a
 shonrú a thuilleadh.
 4. Féadfaidh an
 Coimisiún, trí bhíthin gníomhartha cur chun feidhme, uimhreacha tagartha
 caighdeán a bhunú is infheidhme maidir le deimhnithe cáilithe um fhíordheimhniú
 suíomhanna gréasáin. Toimhdeofar go
 bhfuiltear ag comhlíonadh na gceanglas atá leagtha síos in Iarscríbhinn IV,
 i gcás ina gcomhlíonfaidh deimhniú cáilithe um fhíordheimhniú suíomhanna
 gréasáin na caighdeáin sin. Déanfar
 na gníomhartha cur chun feidhme sin a ghlacadh i gcomhréir leis an nós imeachta
 scrúdúcháin dá dtagraítear in Airteagal 39(2). Foilseoidh an Coimisiún na gníomhartha sin in Iris Oifigiúil an
 Aontais Eorpaigh.
 CAIBIDIL
 IV
 GNÍOMHARTHA
 TARMLIGTHE
 Airteagal 38
 An
 tarmligean a fheidhmiú
 1. Tugtar de chumhacht
 don Choimisiún gníomhartha tarmligthe a ghlacadh faoi réir
 na gcoinníollacha atá leagtha síos san Airteagal seo.
 2. Bronnfar tarmligean na
 cumhachta dá dtagraítear in Airteagail 8(3), 13(5), 15(5), 16(5), 18(5),
 20(6), 21(4), 23(3), 25(2), 27(2), 28(6), 29(4), 30(2), 31, 35(3) agus 37(3) go
 ceann tréimhse éiginnte ó dháta theacht i bhfeidhm an Rialacháin seo.
 3. Féadfaidh Parlaimint
 na hEorpa nó an Chomhairle tarmligean na gcumhachta dá dtagraítear in Airteagal 8(3),
 13(5), 15(5), 16(5), 18(5), 20(6), 21(4), 23(3), 25(2), 27(2), 28(6), 29(4),
 30(2), 31, 35(3) agus 37(3) ) a chúlghairm am ar bith. Le Déanfaidh cinneadh chun cúlghairm a dhéanamh deireadh a chur le
 tarmligean na cumhachta atá sonraithe sa chinneadh sin. Gabhfaidh éifeacht leis
 ón lá tar éis fhoilsiú an chinnidh in Iris Oifigiúil an Aontais Eorpaigh,
 nó ar dháta is déanaí a shonrófar sa chinneadh. Ní dhéanfaidh sé difear do
 bhailíocht aon ghníomhartha tarmligthe atá i bhfeidhm cheana féin.
 4. A luaithe agus a ghlacfaidh sé gníomh
 tarmligthe, tabharfaidh an Coimisiún fógra ina thaobh sin do Pharlaimint na
 hEorpa agus don Chomhairle an tráth céanna.
 5. Ní thiocfaidh gníomh tarmligthe a ghlactar
 de bhun Airteagal 8(3), 13(5), 15(5), 16(5), 18(5), 20(6), 21(4), 23(3),
 25(2), 27(2), 28(6), 29(4), 30(2), 31, 35(3) ná 37(3) i bhfeidhm ach amháin
 mura mbeidh aon agóid curtha in iúl ag Parlaimint na hEorpa nó ag an gComhairle
 laistigh de thréimhse dhá mhí tar éis fógra faoin ngníomh sin a thabhairt do
 Pharlaimint na hEorpa agus don Chomhairle nó más rud é, roimh dheireadh na
 tréimhse sin, go mbeidh Parlaimint na hEorpa agus an Chomhairle araon tar éis a
 chur in iúl don Choimisiún nach ndéanfaidh siad aon agóid. Cuirfear dhá mhí
 leis an tréimhse sin ar thionscnamh Pharlaimint na hEorpa nó na Comhairle.
 CAIBIDIL V
 GNÍOMHARTHA CUR CHUN FEIDHME
 Airteagal 39
 Nós imeachta coiste
 1. Beidh coiste de chúnamh ag an gCoimisiún. Coiste
 de réir bhrí Rialacháin (AE) Uimh. 182/2011 a bheidh sa choiste sin.
 2. I gcás ina ndéanfar tagairt don mhír seo,
 beidh feidhm ag Airteagal 5 de Rialachán 182/2011.
 CAIBIDIL
 VI
 FORÁLACHA
 CRÍOCHNAITHEACHA
 Airteagal 40
 Tuarascáil
 Cuirfidh an Coimisiún tuarascáil chuig
 Parlaimint na hEorpa agus chuig an gComhairle faoi chur i bhfeidhm an
 Rialacháin seo. Cuirfear an chéad tuarascáil isteach tráth nach déanaí ná
 ceithre bliana tar éis theacht i bhfeidhm don Rialacháin seo. Cuirfear isteach
 tuarascálacha ina dhiaidh sin gach ceithre bliana.
 Airteagal 41
 Aisghairm
 1. Aisghairtear Treoir 1999/93/CE.
 2. Déanfar aon tagairtí don Treoir aisghairthe
 a fhorléiriú mar thagairtí don Rialachán seo.
 3. Gléasanna um chruthú sínithe slána ar
 cinneadh a gcomhréireacht i gcomhréir le hAirteagal 3(4) de Threoir 1999/93/CE,
 measfar gur gléasanna um chruthú sínithe cáilithe iadfaoin Rialachán seo.
 4. Measfar gur deimhnithe incháilithe iad
 faoin Rialachán seo deimhnithe incháilithe le haghaidh ríomhshínithe a eisíodh
 faoi Threoir 1999/93/CE go dtí go rachaidh siad in éag, ach go ceann
 tréimhse nach faide ná cúig bliana ón am atá feidhm leis an Rialachán seo.
 Airteagal 42
 Teacht
 i bhfeidhm
 Tiocfaidh an Rialachán seo i bhfeidhm an
 fichiú lá tar éis lá a fhoilsithe in Iris Oifigiúil an
 Aontais Eorpaigh.
 Beidh an Rialachán seo ina cheangal go huile
 agus go hiomlán agus infheidhme go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa Thar
 ceann na Comhairle
 an tUachtarán an
 tUachtarán
 IARSCRÍBHINN I
 Ceanglais
 maidir le deimhnithe cáilithe le haghaidh ríomhshínithe
 Beidh na nithe seo a leanas sna deimhnithe
 cáilithe le haghaidh ríomhshínithe:
 (a)
 nod, ar a laghad i bhfoirm atá oiriúnach do phróiseáil
 uathoibrithe, gur eisíodh an deimhniú mar dheimhniú cáilithe le haghaidh
 ríomhshínithe;
 (b)
 tacar sonraí a léiríonn gan debhrí an soláthraí
 seirbhísí iontaoibhe cáilithe atá ag eisiúnt an deimhnithe cháilithe, lena n‐áirítear
 ar a laghad, an Ballstát ina bhfuil an soláthraí bunaithe agus
 –
 i gcás duine dhlítheanaigh: ainm agus uimhir
 chlárúcháin mar atá sonraithe sna taifid oifigiúla,
 –
 i gcás duine nádúrtha: ainm an duine;
 (c)
 tacar sonraí a léiríonn gan debhrí an sínitheoir ar
 eisíodh an deimhniú dó, lena n‐áirítear ar a laghad ainm an tsínitheora
 nó a ainm bréige, a aithneofar amhlaidh;
 (d)
 na sonraí bailíochtaithe le haghaidh ríomhshínithe
 a fhreagraíonn do na sonraí maidir le cruthú ríomhshínithe ;
 (e)
 sonraí maidir le tús agus deireadh thréimhse
 bhailíochta an deimhnithe;
 (f)
 cód céannachta an deimhnithe a chaithfidh a bheith
 uathúil ag an soláthraí cáilithe de sheirbhísí iontaoibhe ;
 (g)
 ríomhshíniú ardleibhéil nó ríomhshéala ardleibhéil
 an tsoláthraí cháilithe de sheirbhísí iontaoibhe atá ag déanamh an eisiúna;
 (h)
 an láthair ina bhfuil an deimhniú a thacaíonn leis
 an ríomhshíniú ardleibhéil nó leis an ríomhshéala ardleibhéil dá dtagraítear i
 bpointe (g) ar fáil saor in aisce ;
 (i)
 an láthair ina bhfuil na seirbhísí maidir le stádas
 bailíochta deimhnithe is féidir a úsáid chun fiosruithe a dheanamh faoi stádas
 bailíochta an deimhnithe cháilithe;
 (j)
 an láthair ar ghléas um chruthú ríomhshínithe
 cáilithe a bhfuil na sonraí um chruthú ríomhaitheantais bainteach le sonraí um
 bailíochtú ríomhaitheantais, i bhfoirm atá ar a laghad oiriúnach do phróiseáil
 uathoibrithe.
 IARSCRÍBHINN II
 Ceanglais
 maidir le gléasanna um chruthú ríomhshínithe cáilithe
 1. Áiritheoidh gléasanna um chruthú
 ríomhshínithe cáilithe, trí bhíthin modhanna iomchuí teicniúlaagus nós
 imeachta, an méid seo a leanas:
 (a)
 go bhfuil rúndacht na sonraí maidir le cruthú
 ríomhshínithe a úsáidtear i nginiúint ríomhshínithe caomhnaithe ó chontúirt.
 (b)
 nach n‐úsáidtear sonraí maidir le cruthú
 ríomhshínithe a úsáidtear i nginiúint ríomhshínithe ach aon uair amháin;
 (c)
 nach féidir na sonraí maidir le cruthú
 ríomhshínithe a úsáidtear i nginiúint ríomhshínithe, le cinnteacht réasúnta, a
 dhéanamh amach agus go bhfuil an síniú á chosaint ar bhrionnú le teicneolaíocht
 atá ar fáil faoi láthair;
 (d)
 gur féidir leis an sínitheoir dlisteanach cosaint a
 dhéanamh le hiontaoibh ó úsáid pháirtithe eile ar na sonraí maidir le cruthú
 ríomhshínithe a úsáidtear i nginiúint ríomhshínithe.
 2. Ní athróidh gléasanna um chruthú
 ríomhshínithe cáilithe na sonraí atá le síniú ná ní chuirfidh siad cosc leis na
 sonraí sin a chur i láthair an tsínitheora roimh an síniú.
 3. Is soláthraithe cáilithe de sheirbhísí
 iontaoibhe a ghinfidh nó a bhainisteoidh sonraí maidir le cruthú sonraí
 ríomhshínithe thar ceann an tsínitheora.
 4. Soláthraithe cáilithe de sheirbhísí
 iontaoibhe atá ag bainistiú sonraí maidir le cruthú ríomhshínithe thar ceann an
 tsínitheora, féadfaidh siad na sonraí sin a mhacasamhlú chun críocha cúltaca ar
 choinníoll go gcomhlíonfar na ceanglais seo a leanas:
 (a)
 caithfidh natacair shonraí macasamhlaithe bheith ar
 ar aon leibhéal slándála leis an tacar sonraí bunaidh;
 (b)
 ní rachaidh líon na dtacar sonraí macasamhlaithe
 thar an líon is lú atá riachtanach chun leanúnachas na seirbhíse a áirithiú.
 IARSCRÍBHINN III
 Ceanglais
 maidir le deimhnithe cáilithe le haghaidh ríomhshéalaí
 Beidh na nithe seo a leanas sna deimhnithe
 cáilithe le haghaidh ríomhshéalaí:
 (a)
 comharthú, i bhfoirm atá ar a laghad oiriúnach don
 phróiseáil uathoibrithe, gur eisíodh mar dheimhniú cáilithe an deimhniú a
 eisíodh do ríomhshéala;
 (b)
 foireann sonraí a léiríonn gan athbhrí an soláthraí
 seirbhísí iontaoibhe cáilithe a eisíonn deimhnithe cáilithe lena n‐áirítear
 ar a laghad, an Stát ina bhfuil an soláthraí bunaithe agus
 –
 más duine dlítheanach: ainm agus uimhir chlárúcháin
 mar atá sonraithe sna taifid oifigiúla,
 –
 más duine nádúrtha: ainm an duine;
 (c)
 foireann sonraí a léiríonn gan athbhrí an duine
 dlítheanach ar eisíodh an deimhniú dó lena n‐áirítear ar a laghad ainm
 agus uimhir chlárúcháin mar atá sonraithe sna taifid oifigiúla;
 (d)
 sonraí um bailíochtú ríomhshéala a chomhfhreagraíonn
 do na sonraí cruthaithe ríomhshéala;
 (e)
 sonraí maidir le tús agus deireadh tréimhse
 bhailíochta an deimhnithe;
 (f)
 cód céannachta an deimhnithe a chaithfidh a bheith
 uathúil don soláthraí seirbhísí iontaoibhe cáilithe;
 (g)
 ríomhshíniú ardleibhéil nó ríomhshéala ardleibhéil
 ón soláthraí seirbhísí iontaoibhe cáilithe a eisíonn;
 (h)
 an láthair ina bhfuil an deimhniú a thacaíonn le
 ríomhshíniú ardleibhéil nó leis an ríomhshéala ardleibhéil dá dtagraítear i
 bpointe (g) ar fáil saor in aisce ar;
 (i)
 an láthair ina bhfuil na seirbhísí stádais
 bhailíochta deimhnithe ar féidir a úsáid chun stádas bailíochta an deimhnithe
 cháilithe a fhiosrú;
 (j)
 an láthair ar ghléas um chruthú ríomhshéala
 cáilithe a bhfuil na sonraí um chruthú ríomhshéala bainteach le sonraí um
 bailíochtú ríomhshéala, le comharthú oiriúnach de seo i bhfoirm atá ar a laghad
 oiriúnach don phróiseáil uathoibrithe.
 IARSCRÍBHINN IV
 Ceanglais
 maidir le deimhnithe cáilithe um fhíordheimhniú suíomhanna gréasáin
 Beidh na nithe seo a leanas i ndeimhnithe
 cáilithe um fhíordheimhniú suíomhanna gréasáin:
 (a)
 comharthú, i bhfoirm atá ar a laghad ar bith
 oiriúnach don phróiseáil uathoibrithe, gur eisíodh mar dheimhniú cáilithe an
 deimhniú a eisíodh d'fhíordheimhniú suíomhanna gréasáin;
 (b)
 foireann sonraí a léiríonn gan athbhrí an soláthraí
 seirbhísí iontaoibhe cáilithe a eisíonn deimhnithe cáilithe lena n‐áirítear
 ar a laghad, an Stát ina bhfuil an soláthraí bunaithe agus
 –
 más duine dlítheanach: ainm agus uimhir chlárúcháin mar atá sonraithe sna taifid oifigiúla,
 –
 más duine nádúrtha: ainm an duine;
 (c)
 foireann sonraí a léiríonn gan athbhrí an duine
 dlítheanach ar eisíodh an deimhniú dó lena n‐áirítear ar a laghad ainm
 agus uimhir chlárúcháin mar atá sonraithe sna taifid oifigiúla;
 (d)
 eilimintí den seoladh, lena n‐áirítear ar a
 laghad an chathair agus an Ballstáit lena mbaineann an duine dhlítheanaigh ar
 eisíodh an deimhniú dó mar atá sonraithe sna taifid oifigiúla;
 (e)
 ainm fearainn nó ainmneacha fearainn oibrithe ag an
 duine dlítheanach ar eisíodh an deimhniú dó
 (f)
 sonraí maidir le tús agus deireadh tréimhse
 bhailíochta an deimhnithe;
 (g)
 cód céannachta an deimhnithe a chaithfidh a bheith
 uathúil don soláthraí seirbhísí iontaoibhe cáilithe;
 (h)
 ríomhshíniú ardleibhéil nó ríomhshéala ardleibhéil
 ón soláthraí seirbhísí iontaoibhe cáilithe a eisíonn;
 (i)
 an láthair ina bhfuil an deimhniú a thacaíonn le
 ríomhshíniú ardleibhéil nó leis an ríomhshéala ardleibhéil dá dtagraítear i
 bpointe (h) ar fáil saor in aisce ar;
 (j)
 an láthair ina bhfuil na seirbhísí stádais
 bhailíochta deimhnithe ar féidir a úsáid chun stádas bailíochta an deimhnithe
 cháilithe a fhiosrú.
 RÁITEAS
 AIRGEADAIS REACHTACH
 1. LEAGAN AMACH AN TOGRA/TIONSCNAIMH
 Tugtar mionchuntas sa ráiteas airgeadais seo ar na
 ceanglais nach mór a comhlíonadh i dtéarmaí an chaiteachais riaracháin chun an
 Rialachán atá beartaithe maidir le seirbhísí ríomhaitheantais agus
 iontaoibhe do ríomhidirbhearta sa mhargadh inmheánach a chur chun feidhme.
 Mar thoradh ar an ngnáthnós imeachta reachtach
 agus ar an bplé maidir le glacadh an Rialacháin atá beartaithe ag Parlaimint na
 hEorpa agus ag an gComhairle, teastóidh 12 Choibhéis Lánaimseartha (CL) ón
 gCoimisiún chun na gníomhartha tarmligthe agus cur chun feidhme lena mbaineann
 a réadtiomnú, chun infhaighteacht caighdeán eagraíochtúil agus teicniúil a
 áirithiú, chun an fhaisnéis a thabharfaidh na Ballstáit i bhfógraí ina leith a
 láimhseáil, go háirithe chun an fhaisnéis a chothú a bhaineann leis na liostaí
 iontaofa, chun feasacht na bpáirtithe leasmhara – go háirithe saoránaigh agus
 FMBanna ‐ a áirithiú maidir leis na buntáistí a ghabhann le húsáid
 ríomhaitheantais, ríomh‐fhíordheimhnithe, ríomhshínithe agus
 ríomhsheirbhísí iontaoibhe gaolmhara eile agus chun dul i mbun pléite le tríú
 tíortha le súil agus idir‐inoibritheacht a bhaint amach ar an leibhéal
 domhanda.
 1.1. Teideal an togra/tionscnaimh
 Togra le haghaidh Rialacháin ón gCoimisiún maidir le ríomhaitheantas
 agus seirbhísí iontaoibhe le haghaidh ríomh‐idirbheart sa mhargadh
 inmheánach
 1.2. Réimsí beartais lena
 mbaineann i gcreat ABM/ABB[25]
 09 AN tSOCHAÍ FAISNÉISE
 1.3. An cineál togra/tionscnaimh
 ̈ Baineann an
 togra/tionscnamh le beart nua
 ̈ Baineann an
 togra/tionscnamh le beart nua a leanann treoirthionscadal/réamhbheart[26]
 ̈ Baineann an togra/tionscnamh le síneadh ar
 bheart atá ann cheana
 þ Baineann an
 togra/tionscnamh le gníomhaíocht a atreoraíodh i dtreo birt nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 Is
 ionann cuspóirí ginearálta an togra agus beartais ghinearálta an AE a bhaineann
 go sonrach leis an togra, ar nós na Straitéise Eoraip 2020. Díríonn sé ar a
 áirithiú go dtiontófaí an Eoraip ina gheilleagar atá cliste, inbhuanaithe agus
 cuimsitheach agus a tháirgíonn ardleibhéil fostaíochta, táirgíochta, agus
 comhtháthú sóisialta.
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Iontaoibh
 as ríomh‐idirbheartaíochtaí pan‐Eorpacha a fheabhsú agus aitheantas
 dlíthiúil trasteorann a áirithiú maidir le ríomhaitheantas, ríomh‐fhíordheimhniú,
 ríomhshíniú agus ríomhsheirbhísí iontaoibhe gaolmhara chomh maith le
 hardleibhéal cosanta sonraí agus cumhachtú úsáideoirí sa mhargadh aonair (féach
 an Clár Oibre Digiteach don Eoraip,
 príomhghníomhaíochtaí 3 agus 16).
 Gníomhaíochtaí ABM/ABB lena mbaineann
 09
 02 – Creat Rialála don Chlár Oibre Digiteach don Eoraip
 1.4.3. An toradh agus an tionchar a
 bhfuil súil leis
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 Timpeallacht
 shoiléir rialála a bhunú do sheirbhísí ríomhaitheantais, ríomh‐fhíordheimhnithe,
 ríomhshínithe agus ríomhsheirbhísí iontaoibhe gaolmhara a mhéadódh ar
 áisiúlacht, iontaoibh agus muinín as an domhan digiteach don úsáideoir.
 1.4.4. Táscairí lena léirítear toradh
 agus tionchar
 Sonraigh na táscairí
 lena léirítear an faireachán ar chur chun feidhme an togra/tionscnaimh.
 1.
 Más ann do sholáthraithe ríomhaitheantais, ríomh‐fhíordheimhnithe,
 ríomhshínithe agus ríomhsheirbhísí iontaoibhe gaolmhara a bhfuil gníomhaíochtaí
 ar bun acu i roinnt ballstáit den AE.
 2.
 A mhéid a éiríonn gléasanna idiroibritheach (e.g. léitheoirí cártaí cliste)
 idir earnálacha agus tíortha;
 3.
 Úsáid ríomhaitheantais, ríomh‐fhíordheimhnithe, ríomhshínithe agus
 ríomhsheirbhísí iontaoibhe gaolmhara ag gach catagóir den daonra;
 4.
 An oiread a úsáideann úsáideoirí deiridh ríomhaitheantas, ríomh‐fhíordheimhniú,
 ríomhshíniú agus ríomhsheirbhísí iontaoibhe gaolmhara d'idirbhearta náisiúnta
 agus d'idirbhearta idirnáisiúnta (trasteorainn);
 5.
 An méid comhchuibhithe reachtaíochta ríomhaitheantais, ríomh‐fhíordheimhnithe,
 ríomhshínithe agus ríomhsheirbhísí iontaoibhe gaolmhara sna Ballstáit;
 6.
 Scéimeanna ríomhaitheantais oifigiúla ar tugadh fógra don Choimisiún ina leith;
 7.
 Seirbhísí atá inrochtana trí mheán ríomhaitheantais ar tugadh fógra ina leith
 san earnáil phoiblí (e.g. ríomhsheirbhísí rialtais, ríomhsheirbhísí sláinte,
 ríomhsheirbhísí dlí, ríomhsheirbhísí soláthair);
 8.
 Seirbhísí atá inrochtana trí mheán ríomhaitheantais ar tugadh fógra ina leith
 san earnáil phoiblí (e.g. baincéireacht ar líne, ríomhsheirbhísí tráchtála, ríomhsheirbhísí
 cearrbhachais, logáil isteach ar suíomhanna gréasáin, seirbhísí idirlín atá
 níos sábháilte).
 1.5. Na forais atá leis an
 togra/tionscnamh
 1.5.1. Na ceanglais is gá a shásamh
 sa ghearrthéarma nó san fhadtéarma
 Cruthaítear
 fadhbanna idir‐inoibritheachta trasteorann de thoradh éagsúlachtaí i gcur
 chun feidhme na Treorach ar ríomhshíniú ar an leibhéal náisiúnta de dheasca
 léamha éagsúla ag na Ballstáit a chruthaíonn staid i margadh an AE atá
 mórdheighilte agus saobhadh sa mhargadh inmheánach. Ina theannta sin, bíonn
 easpa iontaoibhe agus muiníne i gcórais leictreonacha a chuireann bac ar
 shaoránaigh Eorpacha leas a bhaint as na cineálacha céanna seirbhísí sa saol
 digiteach agus a bhaineann siad as an saol fisiciúil.
 1.5.2. Luach breise a bhaineann le
 rannpháirteachas an AE
 Bheadh
 leasanna soiléire mar thoradh ar bheart a ghlacadh ar leibhéal an AE i
 gcomparáid le beart a ghlacadh ar leibhéal na mBallstát. Léirigh an taithí
 roimhe seo ní amháin gur neamhleor iad na bearta náisiúnta chun ríomh‐idirbhearta
 a dhéanamh trasna teorainneacha, ach mar mhalairt chruthaigh siad bacainní ar
 idir‐inoibritheacht ríomhshínithe ar fud an AE, agus tá an tionchar
 céanna á imirt acu faoi láthair maidir le ríomhaitheantas, ríomh‐fhíordheimhniú
 agus seirbhísí iontaoibhe gaolmhara.
 1.5.3. Ceachtanna a foghlaimíodh ó
 thaithí eile dá leithéid san am a chuaigh thart
 Tógann
 an togra ar an taithí a fuarthas ó Threoir an ríomhshínithe agus na fadhbanna a
 tháinig chun cinn de thoradh ar thrasuí agus cur chun feidhme ilroinnte na
 Treorach sin a stop í ó a cuspóirí a bhaint amach.
 1.5.4. Comhoiriúnacht d'ionstraimí
 ábhartha eile agus sineirgíocht a d'fhéadfadh a bheith ann
 Tagraítear
 don Treoir maidir le ríomhshíniú i roinnt tionscnamh AE eile a bunaíodh chun na
 dúshláin a bhaineann le hidir‐inoibritheacht agus saincheisteanna eile a
 bhaineann le haithint agus glacadh cineálacha áirithe ríomh‐idirghníomhaíochtaí
 a shárú, e.g. an Treoir maidir le Seirbhísí, na Treoracha maidir le Soláthar
 Poiblí, an Treoir leasaithe maidir le CBL (ríomhshonraisc) agus an Rialachán um
 Thionscnamh Saoránach na hEorpa.
 Ina
 theannta sin, cuirfidh an Rialachán atá beartaithe creat dlí ar fáil a bheidh
 ina bhuntáiste ag glacadh na dtreoirthionscadal mórscála (LSPanna) a cuireadh i
 bhfeidhm ar leibhéal an AE chun tacú le forbairt meán cumarsáide leictreonach
 iontaofa agus idir‐inoibritheach (lena n‐áirítear SPOCS, a
 thacaíonn le cur chun feidhme na Treorach um Sheirbhísí; STORK, a thacaíonn le
 forbairt agus úsáid ríomhaitheantais idir‐inoibritheacha; PEPPOL, a
 thacaíonn le forbairt agus úsáid réiteach ríomhsheirbhísí soláthair idir‐inoibritheacha;
 epSOS, a thacaíonn le forbairt agus úsáid réiteach ríomhsheirbhísí sláinte idir‐inoibritheacha;
 ríomhsheirbhísí Codex, a thacaíonn le forbairt agus úsáid réiteach
 ríomhsheirbhísí dlí idir‐inoibritheacha).
 1.6. Fad agus tionchar airgeadais
 ̈ Togra/tionscnamh a bheidh i bhfeidhm
 ar feadh tréimhse teoranta
 –
 ̈ Togra/tionscnamh a bheidh i bhfeidhm ón [LL/MM]BBBB go dtí an
 [LL/MM]BBBB
 –
 ̈ Tionchar airgeadais ó BBBB go BBBB
 þ Togra/tionscnamh a bheidh i bhfeidhm
 ar feadh thréimhse neamhtheoranta
 1.7. Modhanna bainistíochta atá
 beartaithe[27]
 þ Bainistíocht dhíreach láraithe ag an gCoimisiún
 ̈ Bainistíocht indíreach láraithe trí na cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 ̈ comhlachtaí arna mbunú ag na Comhphobail[28]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu bearta ar leith a chur chun
 feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhroinnte leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le
 heagraíochtaí idirnáisiúnta (le sonrú)
 I gcás ina sonraítear
 níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí
 [//]
 2. BEARTA BAINISTÍOCHTA
 2.1. Rialacha faireacháin agus
 tuairiscithe
 Sonraigh cé chomh
 minic, agus na coinníollacha.
 Déanfar
 an chéad mheastóireacht 4 bliana tar éis theacht i bhfeidhm an Rialacháin seo.
 Tá clásal sonrach sa rialachán ina ndéantar foráil go dtuairisceoidh an
 Coimisiún don Pharlaimint agus don Chomhairle maidir lena iarratas. Seolfar
 isteach tuarascálacha gach ceithre bliana ina dhiaidh sin . Cuirfear
 modheolaíocht an Choimisiúin ar mheastóireacht i bhfeidhm. Déanfar na
 meastóireachtaí sin le cúnamh staidéar atá dírithe ar chur chun feidhme na n‐ionstraimí
 dlíthiúla, ceistneoirí a chuirfear ar na húdaráis náisiúnta, pléití i measc
 saineolaithe, agus le cúnamh ceardlann, suirbhéanna Eurobarometer agus araile.
 2.2. Córas bainistíochta agus
 rialaithe
 2.2.1. Na rioscaí a aithníodh
 Rinneadh
 measúnú tionchair le gabháil leis an togra le haghaidh an Rialacháin. Déanfaidh
 an ionstraim dlí nua forail maidir le haitheantas frithpháirteach agus glacadh
 an ríomhaitheantais trasteorann, cuirfidh sé feabhas ar an gcreat reatha
 ríomhshínithe, neartóidh sé maoirseacht naisiúnta ar sholáthraithe seirbhísí
 iontaoibhe agus tabharfaidh sé éifeacht dhlíthiúil agus aitheantas do
 sheirbhísí iontaoibhe lena mbaineann. Tugann sé isteach chomh maith úsáid
 gníomhartha tarmligthe agus cur chun feidhme mar shásra a áiritheoidh
 solúbthacht i ndáil le forbairtí teicneolaíocha.
 2.2.2. Modhanna rialaithe atá
 beartaithe
 Clúdóidh
 na modhanna rialála atá ann cheana agus atá á gcur i bhfeidhm ag an gCoimisiún
 na leithreasuithe breise.
 2.3. Bearta chun calaois agus
 neamhrialtachtaí a chosc
 Sonraigh bearta coisctheacha
 agus cosanta atá ann cheana nó atá beartaithe.
 Clúdóidh
 na bearta chun calaois a chosc atá ann cheana agus atá á gcur i bhfeidhm ag an
 gCoimisiún na leithreasuithe breise.
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil an chreata
 airgeadais ilbhliantúil agus na línte buiséid ar a n‐imrítear tionchar
 · Línte caiteachais buiséid atá ann cheana
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Bliain [Tuairisc........................................] || LD/LN ([29]) || ó thíortha CSTE[30] || ó thíortha is iarrthóirí[31] || ó thríú tíortha || de réir bhrí Airteagal 18(1)(aa) den Rialachán Airgeadais
 5 || 09. 01 01 01 Caiteachas bainteach le foireann atá fostaithe go gníomhach in Ard‐Stiúrthóireacht na Sochaí Faisnéise agus na Meán Cumarsáide || LN || NÍL || NÍL || NÍL || NÍL
 5 || 09. 01 02 01 Foireann sheachtrach || LN || NÍL || NÍL || NÍL || NÍL
 3.2. An tionchar a mheastar a
 bheidh ar chaiteachas
 3.2.1. Achoimre ar an tionchar a
 mheastar a bheidh ar chaiteachas
 Ceannteideal an chreata airgeadais ilbhliantúil: || Uimhir || [Ceannteideal 1 Fás Cliste agus Uilechuimsitheach ...........................................................................................]
 DG: INFSO || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
  Leithreasuithe faoi chomhair oibríochtaí || || || || || || || ||
 Uimhir na líne buiséid || Gealltanais || (1) || 0.000 || 0.000 || 0.000 || 0.000 || 0.000 || 0.000 || 0.000 || 0.000
 Íocaíochtaí || (2) || 0.000 || 0.000 || 0.000 || 0.000 || 0.000 || 0.000 || 0.000 || 0.000
 Uimhir na líne buiséid || Gealltanais || (1a) || 0.000 || 0.000 || 0.000 || 0.000 || 0.000 || 0.000 || 0.000 || 0.000
 Íocaíochtaí || (2a) || 0.000 || 0.000 || 0.000 || 0.000 || 0.000 || 0.000 || 0.000 || 0.000
 Leithreasuithe de chineál riaracháin arna maoiniú ó chlúdach clár sonrach[32] || 0.000 || 0.000 || 0.000 || 0.000 || 0.000 || 0.000 || 0.000 || 0.000
 Uimhir na líne buiséid || || (3) || 0.000 || 0.000 || 0.000 || 0.000 || 0.000 || 0.000 || 0.000 || 0.000
 IOMLÁN Leithreasuithe DO DG INFSO || Gealltanais || =1+1a +3 || 0.000 || 0.000 || 0.000 || 0.000 || 0.000 || 0.000 || 0.000 || 0.000
 Íocaíochtaí || =2+2a +3 || 0.000 || 0.000 || 0.000 || 0.000 || 0.000 || 0.000 || 0.000 || 0.000
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliúin (go dtí an 3ú deachúil)
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 DG: INFSO
  Acmhainní daonna || 1,344 || 1,344 || 1,344 || 1,344 || 1,344 || 1,344 || 1,344 || 9,408
  Caiteachas riaracháin eile || || || || || || || ||
 IOMLÁN DG INFSO || Leithreasuithe || 1,344 || 1,344 || 1,344 || 1,344 || 1,344 || 1,344 || 1,344 || 9,408
 IOMLÁN Leithreasuithe faoi CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || 1,344 || 1,344 || 1,344 || 1,344 || 1,344 || 1,344 || 1,344 || 9,408
 EUR milliúin (go dtí an 3ú deachúil)
 || || || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 IOMLÁN leithreasuithe faoi CHEANNTEIDIL 1 go 5 den chreat airgeadais ilbhliantúil || Oibleagáidí || 1,344 || 1,344 || 1,344 || 1,344 || 1,344 || 1,344 || 1,344 || 9,408
 Íocaíochtaí || 1,344 || 1,344 || 1,344 || 1,344 || 1,344 || 1,344 || 1,344 || 9,408
 3.2.2. An tionchar a mheastar a
 bheidh ar leithreasuithe faoi chomhair oibríochtaí
 –
 þ Ní éilíonn an togra/tionscnamh go n‐úsáidfear leithreasuithe
 faoi chomhair oibríochtaí
 –
 ̈ Éilíonn an togra/tionscnamh go n‐úsáidfear leithreasuithe faoi
 chomhair oibríochtaí mar a mhínítear thíos:
 3.2.3. An tionchar a mheastar a
 bheidh ar leithreasuithe de chineál riaracháin
 3.2.3.1. Achoimre
 –
 ̈ Ní éilíonn an togra/tionscnamh go n úsáidfear leithreasuithe de
 chineál riaracháin
 –
 þ Éilíonn an togra/tionscnamh go n úsáidfear leithreasuithe de chineál
 riaracháin mar a mhínítear thíos:
 EUR milliúin (go dtí
 an 3ú deachúil)
 || Bliain N 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 CEANNTEIDEAL 5 den chreat airgeadais ilbhliantúil || || || || || || || ||
 Acmhainní daonna || 1,344 || 1,344 || 1,344 || 1,344 || 1,344 || 1,344 || 1,344 || 9,408
 Caiteachas riaracháin eile || || || || || || || ||
 Fo‐iomlán CHEANNTEIDEAL 5 den chreat airgeadais ilbhliantúil || 1,344 || 1,344 || 1,344 || 1,344 || 1,344 || 1,344 || 1,344 || 9,408
 Fo‐iomlán CHEANNTEIDEAL 5[33] den chreat airgeadais ilbhliantúil || || || || || || || ||
 Acmhainní daonna || || || || || || || ||
 Caiteachas eile de chineál riaracháin || || || || || || || ||
 Fo‐iomlán Lasmuigh de CHEANNTEIDEAL 5 den chreat airgeadais ilbhliantúil || || || || || || || ||
 IOMLÁN || 1,344 || 1,344 || 1,344 || 1,344 || 1,344 || 1,344 || 1,344 || 9,408
 3.2.3.2. Na hacmhainní daonna a mheastar
 a bheidh riachtanach
 –
 ̈ Ní éilíonn an togra/tionscnamh go n‐úsáidfear acmhainní daonna
 –
 þ Éilíonn an togra/tionscnamh go n‐úsáidfear acmhainní daonna mar
 a mhínítear thíos:
 Sloinnfear an meastachán i méideanna iomlána
 (nó go dtí an 1ú deachúil ar a mhéad)
 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020
  Poist don phlean bunaíochta (oifigigh agus gníomhairí sealadacha)
 09 01 01 01 (Ceanncheathrú agus Oifigí Ionadaíocht an Choimisiúin) || 9 || 9 || 9 || 9 || 9 || 9 || 9
 XX 01 01 02 (Toscaireachtaí) || || || || || || ||
 XX 01 05 01 (Taighde indíreach) || || || || || || ||
 10 01 05 01 (Taighde díreach) || || || || || || ||
  Pearsanra seachtrach (i gcoibhéis lánaimseartha: CL)[34]
 09 01 02 01 (CA, INT, SNE ón “ciste iomlánaíoch") || 3 || 3 || 3 || 3 || 3 || 3 || 3
 XX 01 02 02 (CA, INT, JED, LA agus SNE sna toscaireachtaí) || || || || || || ||
 XX 01 04 yy [35] || sa Cheanncheathrú[36] || || || || || || ||
 - i dtoscaireachtaí || || || || || || ||
 XX 01 05 02 (CA, INT, SNE - Taighde indíreach) || || || || || || ||
 10 01 05 02 (CA, INT, SNE – Taighde díreach) || || || || || || ||
 Línte buiséid eile (sonraigh) || || || || || || ||
 IOMLÁN || 12 || 12 || 12 || 12 || 12 || 12 || 12
 Comhlíonfar na
 riachtanais acmhainní daonna trí fhoireann ón DG a bhfuil bainistíocht na
 gníomhaíochta faoina cúram cheana agus/nó atá ath‐imlonnaithe taobh
 istigh den DG, mar aon le haon leithdháileadh breise a d'fhéadfaí a thabhairt
 don DG atá i mbun bainistíochta faoi chuimsiú an nós imeachta maidir le
 leithdháileadh bliantúil i bhfianaise srianta buiséadacha.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha || Na nósanna imeachta reachtach do ghlacadh Pharlaimint na hEorpa agus na Comhairle an Rialacháin atá beartaithe agus na gníomhartha tarmligthe agus cur chun feidhme. Limistéir Thosaíochta 1. Creat reachtach nua ar ríomhsheirbhísí iontaoibhe a bhunú 2. An glacadh le ríomhsheirbhísí iontaoibhe a chothú trí fheasacht na FMBanna agus saoránaigh a mhéadú maidir lena n‐acmhainneacht 3. Athleanúint Treoir 1999/93/CE lena n‐áirítear gnéithe idirnáisiúnta. 4. Giaráil a bhaint as na treoirthionscadail mhórscála chun réadú nithiúil chuspóra an chreata nua reachtaigh a luasghéarú.
 Pearsanra seachtrach || Idem thuas
 3.2.4. Comhoiriúnacht don chreat
 airgeadais ilbhliantúil reatha
 –
 þ Tá an togra/tionscnamh comhoiriúnach don chreat airgeadais
 ilbhliantúil reatha.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[37].
 Mínigh an méid a bhfuil gá leis, agus sonraigh na
 ceannteidil agus na línte buiséid lena mbaineann agus na méideanna
 comhfhreagracha.
 3.2.5. Ranníocaíochtaí ó thríú
 páirtithe
 –
 þ Ní dhéantar foráil sa togra/tionscnamh maidir le cómhaoiniú le tríú
 páirtithe
 –
 ̈ Déantar foráil sa togra/tionscnamh maidir le cómhaoiniú atá réamh
 mheasta thíos:
 3.3. An tionchar a mheastar a bheidh ar
 ioncam
 –
 þ Ní bheidh tionchar airgeadais ar bith ag an togra ar ioncam.
 –
 ̈ Beidh an tionchar airgeadais seo a leanas ag an togra/tionscnamh:
 ·
 ̈ ar acmhainní dílse
 ·
 ̈ ar ioncam ilghnéitheach
 [1] COIM (2010) 245, 19.05.10.
 [2] COIM(2011) 206 leagan deiridh an 13.4.2011.
 [3] COIM (2011) 669, 12.10.2011
 [4] IO L 13, 19.01.2000, lch 12.
 [5] Le sonraí a
 fháil maidir leis na comhairliúcháin, féach http://ec.europa.eu/information_society/policy/esignature/eu_legislation/revision
 [6] Eagraíodh ceardlann le páirtithe leasmhara an 10.3.2011 le hionadaithe
 ó na hearnálacha príobháideacha agus poiblí agus ón saol acadúil chun plé a
 dhéanamh ar na bearta reachtaíochta a bheadh ag teastáil le dul i ngleic leis
 na dúshláin amach anseo. Fóram idirghníomhach a bhí i gceist anseo chun
 tuairimí a mhalartú agus na seasaimh éagsúla maidir leis na ceisteanna a
 ardaíodh sa chomhairliúchán poiblí a thabhairt le fios. Sheol roinnt
 eagraíochtaí páipéir a léirigh a seasamh as a stuaim féin freisin.
 [7] Go háirithe, d'eagraigh Uachtaránacht na Polainne ar an AE cruinniú
 leis na Ballstáit maidir le ríomhshínithe i Vársá an 9.11.2011 agus maidir le
 ríomhaitheantas in Poznań an 17.11.2011. An 25.1.2012, reáchtáil an
 Coimisiún ceardlann le Ballstáit chun na ceisteanna a bhí fós ann maidir le
 ríomh-aitheantas, ríomh-fhíordheimhniú agus ríomhshínithe a phlé.
 [8] Faoin gcéad shraith, rinneadh scrúdú ar cheithre rogha: An Treoir maidir
 le ríomhshínithe a aisghairm; gan aon athrú beartais; deimhneacht dhlíthiúil a
 fheabhsú, comhordú na maoirseachta náisiúnta a mhéadú agus a áirithiú go
 ndéanfaí ríomhaitheantas a aithint agus go nglacfaí leis go frithpháirteach ar
 fud an AE; agus ar an gceathrú dul síos, leathnú chun seirbhísí iontaoibhe
 gaolmhara áirithe a chuimsiú. Is é a bhí i gceist leis an dara sraith measúnú a
 dhéanamh ar fhiúntas coibhéiseach na ndeiseanna i ndáil le rialáil a dhéanamh
 le ionstraim nó dhá ionstraim, agus le treoir in áit rialacháin. Rinneadh
 scrúdú sa tríú sraith ar na deiseanna a bheadh ann trí scéimeanna maoirseachta
 náisiúnta a chur chun feidhme bunaithe ar chomhcheanglais riachtanacha
 mhaoirseachta i gcomparáid le córas maoirseachta bunaithe ar an AE. Rinneadh
 measúnú ar gach rogha beartais, le cabhair ó ghrúpa inar bailíodh le chéile
 gach Ard-Stiúrthóireacht sa Choimisiún a raibh suim acu sa scéal, i ndáil le
 chomh héifeachtach agus a bheadh sé na cuspóirí beartais a bhaint amach, an
 tionchar eacnamaíoch a bheadh aige ar na páirtithe leasmhara (lena n-áirítear
 ar bhuiséad Institiúidí an AE), an tionchar sóisialta agus comhshaol a bheadh
 aige agus an tionchar a bheadh aige ar an ualach riaracháin.
 [9] Teachtaireacht ón gCoimisiún: An Eoraip 2020. Straitéis maidir
 le fás cliste, inbhuanaithe agus cuimsitheach, COIM(2010) 2020, 3.3.2010.
 [10] Beidh an
 liosta iontaofa a bunaíodh leis an gCinneadh ón gCoimisiún 2009/767/CE arna
 leasú ag an gCinneadh ón gCoimisiún 2010/425/AE mar bhunús le haghaidh Cinneadh
 nua ón gCoimisiún maidir le liostaí iontaofa faoin Rialachán seo.
 [11] IO C , , lch .
 [12] IO C , , lch .
 [13] IO L 13, 19.01.2000, lch 12.
 [14] COM(2010) 245 críochnaitheach/2.
 [15] Tuarascáil ar Shaorántacht an AE 2010: Baic roimh chearta shaoránaigh
 an AE a chealú, COM(2010) 603 críochnaitheach, pointe 2.2.2, lch 13.
 [16] 4/2/2011: EUCO 2/1/11
 [17] 23/10/2011: EUCO 52/1/11
 [18] Conclúidí na Comhairle maidir le Plean Gníomhaíochta Eorpach na
 ríomhsheirbhísí rialtais 2011-2015, an 3093ú cruinniú den Chomhairle Iompair,
 Teileachumarsáide agus Fuinnimh sa Bhruiséil, an 27 Bealtaine 2011.
 [19] Rún ó Pharlaimint na hEorpa an 21.9.2010 maidir leis an margadh
 inmheánach ríomhthráchtála a thabhairt i gcrích, 21.9.10, P7_TA(2010)0320, agus
 rún ó Pharlaimint na hEorpa an 15.6.2010 maidir le rialachas idirlín: na chéad
 chéimeanna eile, P7_TA(2010)0208.
 [20] IO L 376, 27.12.06, lch 36.
 [21] IO L 88, 04.04.11, lch 45.
 [22] IO L 281, 23.11.95, lch 31.
 [23] IO L 274, 20.10.09, lch 36.
 [24] IO L 55, 28.2.11, lch 13.
 [25] ABM: Bainistiú de réir
 gníomhaíochtaí – ABB: Bunú an bhuiséid
 de réir gníomhaíochtaí
 [26] Mar a thagraítear dó in Airteagal 49(6)(a) nó (b) den Rialachán
 Airgeadais.
 [27] Is féidir mionsonraí ar na modhanna bainistíochta agus tagairtí don
 Rialachán Airgeadais a fheiceáil ar shuíomh gréasáin BudgWeb: http://www.cc.cec/budg/man/budgmanag/budgmanag_en.html
 [28] Dá dtagraítear in Airteagal 185 den Rialachán Airgeadais.
 [29] LD = Leithreasuithe difreáilte / LN = Leithreasuithe neamhdhifreáilte
 [30] CSTE: Comhlachas Saorthrádála
 na hEorpa.
 [31] Tíortha is iarrthóirí agus, nuair is infheidhme, tíortha ó na Balcáin
 Thiar a d'fhéadfadh a bheith ina n-iarrthóirí.
 [32] Cúnamh agus caiteachas teicniúil agus/nó riaracháin ar mhaithe le cláir
 agus/nó gníomhaíochtaí AE (seanlínte "BA"), taighde indíreach,
 taighde díreach a chur chun feidhme.
 [33] Cúnamh agus caiteachas teicniúil agus/nó riaracháin ar mhaithe le cláir
 agus/nó gníomhaíochtaí AE (seanlínte "BA"), taighde indíreach,
 taighde díreach a chur chun feidhme.
 [34] CA= Gníomhaire ar conradh; INT=
 foireann ghníomhaireachta ("Intérimaire"); JED= "Jeune Expert en Délégation"
 (Saineolaí Óg i dToscaireacht); LA=
 Gníomhaire Áitiúil; SNE= Saineolaí
 Náisiúnta Ar Iasacht;
 [35] Faoin uasteorainn do phearsanra seachtrach ó leithreasuithe faoi chomhair
 oibríochtaí (na seanlínte "BA").
 [36] Le haghaidh na gCistí Struchtúracha, an Chiste Eorpaigh Talmhaíochta um
 Fhorbairt Tuaithe (CETFT) agus an Chiste Eorpaigh Iascaigh (CEI) go bunúsach.
 [37] Féach pointí 19 agus 24 den Chomhaontú Idirinstitiúideach.